เริ่มบันทึก
หกสิบบนถนนเวสต์วูด กำลังเลี้ยวเข้าถนนอะลาเมด้า
รับทราบ
รถชน
ให้ตายสิ
เรามาถึงแล้ว
สี่สิบหกบนถนนโปรเกรส
วิทยุ
รถแยกเป็นสองส่วน
วิทยุ มีผู้โดยสารอยู่ข้างใน ส่งกำลังเสริมมาให้เราด่วน
เราต้องทุบหน้าต่างออก
ส่งกำลังเสริมมาให้เราด้วย
ขอต้อนรับสู่พิธีจบการศึกษา ของชั้นเรียนปีการศึกษา 2022
วันนี้เรามาร่วมฉลองการเดินทาง
ของบุตรหลานของเรา
ที่ได้มาถึงหนึ่งในเหตุการณ์สำคัญ ในชีวิตของพวกเขา
พระเจ้าช่วย คูณสามนะทุกคน
- วิทยุ มีผู้โดยสารสามคน - ผู้โดยสารสามคน
ใช่ ทุกคนยังเด็กอยู่เลย
เดเวียน มาร์เคล ฟลาเนอแกน
แม็กเคนซี่ ฟอร์ด ชิริลล่า
วิทยุ คนขับ
ยังหายใจอยู่ หมดสติ
- ท้องเธอขยับ ดูสิ - ใช่ๆ
- หนูชื่ออะไร - แม็กเคนซี่
แม็กเคนซี่ โอเค
มีผู้หญิงอายุ 17 ปี ชื่อแม็กเคนซี่
แม็กเคนซี่ ชิริลล่า
- แม็กเคนซี่ ชิริลล่า - แม็กเคนซี่ ชิริลล่า
เธอเป็นเพียงคนเดียวที่รอดชีวิต
มันยากจะนึกฝันจริงๆ ค่ะ
- มันเกิดขึ้นได้ยังไง - นี่ไม่ใช่อุบัติเหตุ
เธอกับแฟนดูเหมือนจะเป็นกิ่งทองใบหยก
กล่องดำบอกเราว่าเกิดอะไรขึ้น ไม่ได้บอกสาเหตุ
ขึ้นอยู่กับว่าคุณมองมันยังไง
คำถามที่แท้จริงคือนี่เป็นอุบัติเหตุร้ายแรง…
หรือเป็นการฆาตกรรม
(ชนยับ อุบัติเหตุหรือฆาตกรรม)
สวัสดีทุกคน มาใช้เวลาด้วยกันวันนี้
มันบ้ามาก เพราะแบบเราเพิ่งจบมัธยมปลาย
และนี่คือกลุ่มคนที่ฉันเที่ยวเล่นด้วยทุกวัน
ทุกๆ วัน ฉันจะตื่นและไปเที่ยวกับคนกลุ่มนี้
มีฉัน
เคนซี่
เดเวียน
ดอม
และแฟนฉัน บั๊บบ้า
นี่คือกลุ่มเพื่อนที่ดีที่สุดในชีวิตผมเลย
เราไม่มีความกังวลใดๆ ทั้งสิ้น
นี่ติ๊กต็อก เราจะเริ่มทำอะไรใหม่ๆ กันนะ
และนี่คือการรีวิวอาหาร
แม็กเคนซี่จะโทรหรือแช็ตมาหาทุกวัน
"พรุ่งนี้เราจะทำอะไรกัน วันต่อไปล่ะ"
"ดอมอยากไปที่นี่ เดเวียนอยากทำอันนี้"
ถ้ามีเดเวียนอยู่ด้วย ทุกคนจะได้ขำท้องแข็ง เขาเป็นคนตลกมาก ขี้เล่นสุดๆ
ดอมกับเคนซี่ก็เป็นคู่หูกัน
พวกเขาคบกันมาสี่ปี
ดอมเป็นผู้ชายที่อ่อนหวานและรักใคร่มาก
นี่นายกัดฉันเหรอ
เขาทำให้ผมนึกถึง อาจารย์โยดาจากสวตาร์วอร์สน่ะ เขาฉลาดมาก
ความผูกพันในกลุ่มเรามันแน่นแฟ้นมาก
โรซี่ บั๊บบ้า!
นั่นคือเพื่อนสนิทที่ฉันอยู่ด้วยทุกวัน
และฉันก็เพิ่งเจอกับพวกเขาไป
มันเลยบ้ามากที่จู่ๆ ในเสี้ยววินาที
ก็เปลี่ยนชีวิตเราไปตลอดกาล
(เวลา 06.30 น.)
ใช่ คนขับเพศหญิงอายุ 17 ปียังหายใจอยู่
ติดอยู่ในรถ
- สองคนเสียชีวิตแล้ว - โอเค
เขาเป็นนักอเมริกันฟุตบอลทีมสตรองส์วิลล์
เป็นรันนิ่งแบ็ก
- โอเค รับทราบ - ครับ
หลับให้สบายนะเพื่อน
เฮลิคอปเตอร์กู้ภัยจะไปถึงในอีกห้าถึงสิบนาที
นี่เป็นเหตุรถชนที่รุนแรงที่สุดที่เคยเห็นเลย
ให้ตายเหอะ อะไรเนี่ย
ในรถมีเหล้าหรือยาเสพติดไหม
- มี - มี
- อะไร ยาเหรอ - ใช่ ยาเสพติด
- เป็นยาอะไร - กัญชากับเห็ดเมา
- ใช่ กัญชา เห็ดเมา - กัญชากับเห็ดเมานะ
- ยาอยู่ไหน - มันอยู่ในกระเป๋า
เอาออกมา
เราจะไม่ไปไหนทั้งนั้น
- ระวังด้วย เดี๋ยวเธอจะหล่นลงมา - สิบสามสิบเอ็ด กำลังไป
ทางนี้ ไปทางนี้ ระวังฝีเท้าให้ดี
ยืนยัน คนเจ็บหญิงนอนราบและใส่ปลอกคอแล้ว
มีอาการพูดเพ้อไม่ได้ใจความ
ทีมกู้ชีพทางอากาศมาแล้ว
เริ่มบันทึก
นั่นพ่อเหรอ
ผมต้องคุยกับคุณสองคน
- พวกเขาบอกอะไรคุณแล้วบ้าง - ไม่เลย
- แกขาหัก - ผู้บาดเจ็บหนักที่ส่งตัวทางอากาศ
- อันนั้นเรารู้แล้ว - ค่ะ
- แค่แกคนเดียวเหรอคะ - ไม่ครับ
- มีใครอีก - นั่งลงก่อนดีกว่าครับ
- พระเจ้าช่วย - ตายแล้ว
ผมจะพูดยังไงดี
ถนนโปรเกรสตัดถนนอะลาเมด้า รถชนปะทะอาคาร มีผู้เสียชีวิตสองราย
ลูกสาวคุณเป็นคนขับ
ใครตายน่ะ
ผมไม่รู้… มีหนึ่งรายที่เรายังระบุไม่ได้
ดอมเหรอ
- ไม่ หยุดนะ ให้เขาพูดก่อน - คุณครับ
ผมว่า… เมื่อกี้คุณบอกว่าชื่ออะไรนะ
- ดอม - ดอม
อาจจะใช่ครับ
- พอเลย - พระเจ้าช่วย
เขาเกี่ยวข้องอะไรกับ…
- แฟนแกน่ะ - ใช่ งั้นดอมก็อยู่ในรถ
- พอเลย - พระเจ้าช่วย
- อะไรนะ - ผม…
ล้อเล่นเหรอ
คุณครับ มัน…
- อะไรนะ - นั่นคือสถานการณ์ที่เรารู้ในตอนนี้
ดอมตายแล้วเหรอ คุณจะบอกแบบนั้นเหรอ
มองฉันสิ ดอมตายแล้วเหรอ
ฉันไม่อยากเชื่อสิ่งที่เขาพูด อยากรอให้ใครสักคนบอกว่า…
แค่หวังว่ามันจะไม่ใช่เขา
ตอนนั้นผมไม่รู้ด้วยซ้ำว่าแกมีสติไหม
ผมไม่รู้ว่าแกเป็นอะไร ผม…
แกอาจจะเป็นอัมพาตก็ได้น่ะ เราไม่รู้อะไรเลย
โชคดีแล้วที่แกรอดมาได้
แต่ผมใจสลาย มีอะไรหลายอย่าง…
ผมรู้สึกผิดที่ดีใจที่ลูกสาวผมรอด
และรู้ว่าดอมกับเดเวียนเสีย
ดอมกับแกอยู่ด้วยกัน
มีการพูดถึงเรื่องแต่งงาน
เขาเป็นส่วนหนึ่งของครอบครัวเรา
คนที่ลูกผมวางแผนจะใช้ชีวิตด้วย
เริ่มบันทึก
- นั่นอะไร - ใช่
- ฝันร้ายชัดๆ - เชิญนั่งก่อนครับ
คือ…
- คุณรู้ไหมว่ามันเกิดขึ้นตอนกี่โมง - ไม่ครับ
ตอนนี้การสืบสวนยังอยู่ในเบื้องต้น จึงยังไม่ทราบอะไรครับ
- พวกเขาหลับในเหรอ - เราไม่รู้ครับ
- คือ… - มีเด็กตายไปสองคน
ลูกผมตาย เด็กอีกคนตาย ส่วนเด็กผู้หญิงอยู่โรงพยาบาลเหรอ
ตอนนี้เธอกำลังรับการผ่าตัดอยู่ครับ
เชี่ย
พระเจ้าช่วย
ตอนนั้นผมไม่รู้จะทำยังไงดีเลย
ลูกผมเพิ่งตาย ผมเลยไม่รู้เลยว่ามันเกิดอะไร
คุณคิดอะไรไม่ออกเลย ผมก็ไม่… มันใช้… กำลังช็อกน่ะ
คุณตื่นมาแล้วรู้ว่าน้องชายจากไปตอนอายุ 20
แบบว่าดอมจากไปตลอดกาล
และจะไม่มีวันกลับมาอีก
เขาส่งข้อความหาผมตอนตีสามว่า "รักนะพ่อ"
- เขาส่งข้อความหาคุณตอนตีสามเหรอ - ตอน 02.53 น.
- โอเค
(สตรองส์วิลล์)
เกิดเรื่องชวนช็อกและน่าเศร้า ในชุมชนสตรองส์วิลล์คืนนี้ครับ
หลังจากอุบัติเหตุรถชนคร่าชีวิตเด็กหนุ่มสองคน
และหญิงสาวอีกรายบาดเจ็บสาหัส ในช่วงเช้าตรู่วานนี้
นักสืบบอกว่าดูเหมือนรถจะเบรกไม่อยู่
ตรงสุดถนนโปรเกรส
จนทะยานตัดผ่านสวน ชนป้าย และปะทะเข้ากับอาคาร
ผมไปที่จุดเกิดเหตุ
การที่มันพุ่งตรงใส่อาคารแบบนั้น
มันไม่สมเหตุสมผลเลย
เพราะมันไม่มีรอยลื่นไถลก่อนการปะทะ
เลยชวนให้เกิดคำถามขึ้นมาทันที
พวกเขาเมาเหรอ หลับในเหรอ เสพยาเหรอ ไม่รู้สิ
คืนนี้ผู้คนกว่า 200 คนเข้าร่วมพิธีไว้อาลัย
ที่แยกถนนโปรเกรสตัดอะลาเมด้า
เป็นจุดเกิดเหตุรถชนที่พรากชีวิต อดีตนักเรียนรร.มัธยมปลายสตรองส์วิลล์
ดอมินิก รุสโซ วัย 20 ปี และเดเวียน ฟลาเนอแกน วัย 19 ปี
ผมเป็นเพื่อนซี้ของเดเวียน
นี่เดฟ
เขามีรอยยิ้มอยู่ตลอด
เราอยู่ทีมอเมริกันฟุตบอลด้วยกัน
มันรู้สึกเหมือนไม่ใช่เรื่องจริง จนกระทั่งผมไปที่จุดเกิดเหตุ
และนั่นคือตอนที่ผมตระหนักได้
ที่นั่นมีคนเยอะมาก
และหลายๆ คนก็ถามคำถามเรามากมาย
เพราะทุกคนแบบ "เธอก็อยู่กับพวกเขานี่"
"พวกเขาเล่นยาอะไร เธอรู้นี่ว่าพวกนั้นเล่นอะไรบ้าง"
พวกเขาไม่ให้เวลาเราได้ทำความเข้าใจ กับเรื่องที่เพิ่งเกิดขึ้นเลย
ฟลาเนอแกนเล่นอเมริกันฟุตบอลให้สตรองส์วิลล์
และตั้งใจจะเข้าเรียนเป็นช่างตัดผม ในช่วงฤดูใบไม้ร่วงนี้
พ่อแม่ฉันพยายามอธิบาย แบบ "เดเวียนประสบอุบัติเหตุรถชน"
"เขาเสียแล้ว"
ฉันเริ่มกรีดร้องและร้องไห้ และเสียใจมากๆ
แบบว่า "ไม่ยุติธรรมเลย มันไม่ใช่แบบนี้สิ"
ฉันกับน้องและเดเวียนมีวัยเด็กที่ลำบากนิดหน่อย
เราทุกคนถูกรับอุปการะมาจากสถานสงเคราะห์
เดเวียนเป็นคนคอยสนับสนุน และพี่ชายคนโตเสมอ
เขาอยู่เคียงข้างฉันตลอดค่ะ
ไม่ควรมีใครต้องไปบอกลูกๆ หรือภรรยา
ว่าลูกชายหรือพี่ชาย
ถูกพรากชีวิตไปแล้ว
มันโหดร้ายมากๆ
คนขับหญิงวัย 17 ปีอยู่ในภาวะวิกฤต
และตำรวจกำลังสืบสวนสาเหตุของการชนนี้อยู่
เราต่างสวดภาวนาและหวังอย่างสุดใจ
ว่าแม็กเคนซี่จะไม่เป็นไร
เรารู้แค่เพียงว่ารถยนต์ขับพุ่งใส่อาคาร
แต่เราไม่รู้ว่าทำไม เราไม่รู้ว่าเพราะอะไร
ผมอยากรู้ความจริง ว่าเกิดอะไรขึ้นกับลูกชายผม
(คลีฟแลนด์ โอไฮโอ)
ผมเคยทำคดีอาญาร้ายแรงมาเกินพันคดีแล้วครับ
คดีนี้ไม่ต้องสงสัยเลยว่า
เป็นคดีที่สำคัญที่สุดที่ผมเคยทำมา
สตรองส์วิลล์ไม่มีคดีอาชญากรรมรุนแรงมากนัก
ที่แห่งนี้สงบสุขมาก
กรมตำรวจของพวกเขาอยากได้อัยการ
มาช่วยดูคดีนี้กับพวกเขา
เป้าหมายของผมคือทำทุกอย่างที่ทำได้
เพื่อที่จะมอบความยุติธรรมให้กับครอบครัว
ซึ่งถูกพรากคนที่พวกเขารักไปอย่างโหดร้าย
และพยายามสืบหาว่ามันเกิดอะไรขึ้นที่นั่น
พอตำรวจไปถึง พวกเขาเห็นว่าภายในรถระเบิดออก
แม็กเคนซี่ยังรัดเข็มขัดอยู่
หัวเธออยู่ใต้แผงหน้ารถ
แรงปะทะหลักอยู่ที่ฝั่งดอมินิก
ดอมินิกนั่งอยู่ที่เบาะหน้า
และเดเวียนก็นอนทับดอมินิกอีกที
หน่วยปฏิบัติการฉุกเฉินค้นพบ
กัญชาจำนวนเล็กน้อย ในกระเป๋าของแม็กเคนซี่
ตาชั่งดิจิทัล
แล้วก็เห็ดขี้ควายแปดกรัม ซุกอยู่ในเสื้อผ้าของเธอ
นั่นเป็นข้อมูลสำคัญครับ
ผมกำลังไล่หาความน่าจะเป็นว่า อะไรคือสาเหตุของเหตุรถชนครั้งนี้
เป็นการผิดพลาดของเครื่องยนต์หรือเปล่า
หรือว่ามีการใช้สารเสพติดไหม
(อย่าทำอะไรโง่ๆ นะ จากแม่)
หรือจะเป็นคดีอาญาที่ร้ายแรงกว่านั้น
เราต้องทำความเข้าใจภาพรวม ว่าแม็กเคนซี่ ชิริลล่าเป็นใคร
อะไร
ดูนั่นสิ
ฉันกับเคนซี่เจอกันตอนมัธยมต้น
เราโตมาด้วยการผลัดกันเที่ยวบ้านของกันและกัน เพราะเราอยู่ใกล้กันมาก
เธอเป็นเหมือนพี่น้องฉันเลยค่ะ
เธอเป็นคนสนุก
มีความรัก
เพื่อนที่แสนวิเศษ
เธอจะยืนหยัดเพื่อคุณ
ฉันจำได้ว่าตอนเรียนฉันถูกรังแกนิดหน่อย
แล้วเคนซี่ก็แบบว่า "อย่าพูดกับเธอแบบนั้น นั่นมันไม่โอเคเลยนะ"
เธอเป็นคนที่ซื่อสัตย์มาก
ตอนได้ยินเรื่องรถชน ฉันโทรหาเคนซี่เป็น 50 สาย
(ฉันจะบ้าแล้วนะเคนซ์)
(บอกทีว่าเธอไม่เป็นไร)
และก็ไม่ได้รับการตอบสนอง
และมันทำให้ฉันตื่นตระหนกทันทีเลยค่ะ
เริ่มบันทึก
วันรุ่งขึ้นหลังเหตุรถชน ตำรวจไปเยี่ยมแม็กเคนซี่ที่โรงพยาบาล
เพื่อดูว่าเธอสามารถให้การอะไรได้บ้างไหม
กระดูกต้นขาเหนือเข่าของแกหัก
ซี่โครงหักสามซี่ ตับฉีกขาด ไตฉีกขาด
กระดูกท่อนนี้หัก และมันแยกกล้ามเนื้อต้นแขนออกจากกัน
และหลอดเลือดแดงทั้งสองข้างเสียหาย เพราะคอแกหัก
เหมือนว่าแกเกือบจะไปแล้วน่ะ
เราไม่กล้าบอกแกเรื่องดอน
เพราะแกเจออะไรมาหนักมาก
ตำรวจเริ่มถามคำถามแก
แล้วฉันก็บอกว่า "เดี๋ยวนะ ฉันว่าเราต้องการทนาย"
เพราะคุณบอกว่า "อย่าพูดอะไรโดยไม่มีทนาย"
แล้วเขาก็ "โอเค เราจะไม่ถามอะไรคุณแล้ว"
แล้วตำรวจก็เลยพยายามเข้าถึงมือถือของแก
แล้วเขาก็ถามรหัสผ่านจากฉัน ซึ่งเราก็ให้ไปค่ะ
เอาเลย อยากค้นอะไรก็เชิญ
(กำลังดึงข้อมูลอุปกรณ์)
ในยุคสมัยนี้ มือถือของคุณมีขุมหลักฐานอยู่
เรากำลังมองหาหลักฐานความมึนเมา
การสื่อสารกับผู้คน
โพสต์ในโซเชียลมีเดียที่จะช่วยให้เข้าใจ เหตุการณ์ที่นำไปสู่เหตุรถชน
แล้วฉันก็พร้อมไปเที่ยวกับเพื่อนๆ อีกครั้ง
พระเจ้า สกิมส์มันแซ่บเกิน
เธอใส่ชุดว่ายน้ำเมทัลลิกด้วย น่ารักเวอร์
เราลงไปในทะเลสาบลึกมากๆ เพราะอากาศมันร้อน
ฉันเจอเคนซี่ตอนมัธยมปลาย
เราเริ่มไปคอมเมนต์ ในอินสตาแกรมของกันและกัน
ก่อนที่จะได้คุยกันต่อหน้าซะอีก
เราคอมเมนต์ ส่งข้อความหากันไปมา หรือไม่ก็คุยในสแน็ปแช็ต
เธอจะทำคลิปติ๊กต็อกตอนเธอลองชุดน่ารักๆ
เธอจะสะพายกระเป๋าถือมาโรงเรียน แทนที่จะเป็นเป้
ซึ่งฉันว่ามันน่ารักมาก
ฉันเข้ากับเธอได้ดีมาก แบบ "เธอน่ารักจัง"
เธอก็ "เธอก็น่ารัก" ฉันก็ "เราเข้ากันได้ดีนะ"
ตอนเจอเธอ ฉันมีผู้ติดตามสองแสนคน ในติ๊กต็อกกับยูทูบ
และเธอก็มีสองสามพันคน
เธออยากเป็นนางแบบเหมือนฉัน
ฉันกับเคนซี่ก็เลยเที่ยวเล่นด้วยกันตลอด ไปถ่ายแบบกัน
ดูที่นี่สิ
ตอนนี้ฉันอยู่กับโรซี่ เราต้องถ่ายรูปที่นี่ให้ได้เหอะ
ถ้ามีเคนซี่ก็ต้องมีดอม ถ้ามีดอมก็ต้องมีเคนซี่
ไม่ว่าจะไปที่ไหน
ดอมกับเคนซี่พวกเขาคบกันตอนเกรดเก้า
เขาแก่กว่าสามปี
ตอนเรายังเด็ก มันจะเป็นทำนองว่า
"นี่ เธอคบผู้ชายอายุมากกว่า มันแรงนะ"
แต่ตอนนั้นแฟนก็ไม่ถือเป็นแฟนจริงๆ หรอกค่ะ
เหมือนแค่กิ๊กกั๊กกันแบบ "ฉันอยากหยอกกัน ปิ๊งกัน"
โอเค ใครเอ่ยที่อยากแต่งตัวสวยๆ ไปดูหนังมินเนียนบ้าง
เพราะมันดูน่าสนุกดีนะ
มีคนเอาด้วยสองคนละ ใช่ ฉันกับเขา
เราพร้อมลุยแล้ว ใครมาบ้าง
ดอมมีบ้านของตัวเอง
เคนซี่ย้ายเข้าไปอยู่หลังเราเรียนจบ
ถึงแม้ว่าแกจะอายุ 17 เรารู้สึกว่าแกโตพอที่จะทำแบบนั้นแล้ว
ฉันรักนายนะ ไอ้ต้าวหมา
พวกแกกลายเป็นคู่รักที่สนิทกัน ทำอาหารด้วยกัน
รักสุขภาพตลอด มีแต่ของออร์แกนิก
ดอมจะซื้อเสื้อผ้าให้เธอ
พระเจ้าช่วย
ตัวนั้นเหมือนของสกิมส์นะ แต่เล็กกว่า
ซื้อมาเผื่อๆ น่ะ
- ใช่ แล้วนี่ก็ดูน่ารักมากด้วย - ใช่
- ดูเหมือนจะใส่ได้พอดีนะ - น่ารักมาก
เขาชอบของดีไซเนอร์มาก และก็พวกแบรนด์เนม
พระเจ้าช่วย
- ดอม ไม่จริงหรอก - อะไร
นี่มันกุชชี่
โอเค เจ๋งมาก
เด็กนั่นไม่ลำบากเรื่องการเงินน่ะ
และผมว่านั่นก็เป็นประโยชน์ต่อแม็กเคนซี่ เพราะแกเป็นคนวัตถุนิยม
เคนซี่รักดอมสุดหัวใจ
ฉันว่าเธอวางแผนจะแต่งงานกับดอมมาตลอด
- โอเค - น่ารักจัง
เริ่มบันทึก
ตอนกลางดึก แม็กเคนซี่ถามว่า "ดอมอยู่ไหน"
และฉันต้องบอกแกว่า ฉันต้องบอกแกว่าเขาเสียแล้ว
ว่าเขาไม่อยู่แล้ว
แกกรีดร้อง ฉันต้องปลอบ "เสียใจด้วยนะลูก"
- แกก็ร้อง "ไม่ๆ ไม่ใช่เขาหรอก" - ใช่
"แม่ไปดูหน่อย"
และฉันก็บอก "แม็กเคนซี่ เขาตายแล้ว เพราะไม่อย่างนั้นเขาคงอยู่ตรงนี้แล้ว"
ได้ยินแกแล้วมันสะเทือนใจมาก เสียงนั่นน่ะ มันบีบหัวใจ
แล้วหลังจากนั้นแกก็ถามว่า "แล้วเดเวียนล่ะ เขาโอเคไหม"
ฉันก็ต้องบอกแกว่า "ไม่ เขาก็ไม่รอดเหมือนกัน"
แล้วแกก็แบบ "พระเจ้า"
เราอยากคุยกับแม็กเคนซี่จริงๆ ว่าเกิดอะไรขึ้นในรถคันนั้น
แกจำได้ว่าตื่นมา
จำได้ว่าออกมาจากบ้าน
แล้วก็จำได้ว่าเลี้ยวตรงหัวมุมถนน
- แค่นั้นเลย - แค่นั้น
แกพยายามจะนึกให้ออก แกพยายามแล้วจริงๆ
ฉันก็ "แม็กเคนซี่ นึกไม่ออกหรอก ลูกจำไม่ได้ไง"
ฉันไม่โอเค แบบว่า…
รู้สึกเหมือนไม่ใช่เรื่องจริงเลย ฉันเอาแต่พูดแบบนี้แต่มันเป็นแบบนั้นน่ะ
ฉันไม่รู้ว่าแม่งเกิดอะไรขึ้น
(แม็กเคนซี่)
ขอบคุณที่อยู่เคียงข้างฉันนะ
มันมีความหมายมากๆ ฉันจำอะไรไม่ได้เลย
นี่มันแย่ที่สุดเลย
ผมเข้าใจได้ที่คนจะมีอาการความจำเสื่อม
จากแรงปะทะตอนรถชน
แต่จังหวะมันดูแบบ…
เหมาะเจาะไป
ผมไม่เข้าใจว่าทำไมคุณถึงได้ความจำเสื่อม แค่ในช่วงเวลาพอเหมาะพอดี
ที่จะไม่สามารถร่วมมือ ในการสืบสวนของตำรวจได้
เริ่มบันทึก
สวัสดี
สองสามวันหลังเหตุรถชน
เพื่อนของเดเวียนสองคนโผล่มา ที่กรมตำรวจสตรองส์วิลล์
และบอกว่าพวกเขามีข้อมูลจะมาแจ้ง
เราเห็นได้เลยว่าเดเวียนไปไหน
ในช่วง… นานแค่ไหนก็ได้ที่คุณอยากจะรู้น่ะ
โอเค
เด็กผู้ชายคนหนึ่งมีแอปในมือถือชื่อว่าไลฟ์ 360
ที่เชื่อมต่อกับมือถือของเดเวียน
ซึ่งคุณติดตามดูตำแหน่งของกันและกัน ผ่านจีพีเอสได้
- ผมอยากให้คุณดู - ไม่ อธิบายที
นี่คือตอนที่พวกเขากำลังขับไปบนถนนโปรเกรส
มันแสดงในแอปนี้ ว่าเดเวียนเล่นมือถือตอน 05.35 น.
- โอเค - มันบอกว่าพวกเขารถชนตอน 05.36 น.
ก่อนหน้านั้น พวกเขาไปงานสังสรรค์หรือปาร์ตี้เล็กๆ
- งานเลี้ยงจบการศึกษา - ใช่ครับ
พวกเขาอาจเล่นยาหลอนประสาทกัน
อืม
นี่เป็นข้อมูลจากบุคคลที่สาม
ว่าอาจจะมีการใช้ยาเสพติด
ที่งานเลี้ยงจบการศึกษาในคืนก่อนหน้า
บางทีพวกเขาอาจจะเสพยาหลอนประสาทไป แล้วเธอก็เหยียบคันเร่ง…
โอเคเด็กๆ ขอบคุณมาก ขอบคุณที่มาให้การนะ
เราส่งตัวอย่างเลือดของแม็กเคนซี่ ไปที่แล็บในรัฐอื่น
เพราะที่แล็บในพื้นที่เรา
ไม่สามารถตรวจหาแอลเอสดีในเลือดคนได้
แต่พอดูมือถือของแม็กเคนซี่แล้ว
มีหลักฐานที่เธอเสพเห็ดเมา
และมันดูแทบจะเหมือน พิธีกรรมประจำวันของเธอเลย
ที่จะต้องสูบกัญชาจากบ้อง…
พร้อมกับกล้องตั้งถ่ายไว้ห้องเสื้อผ้าของเธอ
มีรูปถ่ายตอนเธอเสพกัญชา
ในช่วงไม่กี่วันหรือวันก่อนหน้าเหตุรถชน
มีวิดีโอหลายคลิป ตอนเธอสูบกัญชาแล้วก็ขับรถคันนั้น
ผมรู้ว่าแกสูบกัญชา ผมไม่ได้ว่าอะไร
ถ้าคุณสูบกัญชา ผมก็ไม่ว่าอะไร
ถ้าคุณจะเสพยา นั่นเป็นยาที่ผมเชื่อว่าคุณควรเสพ
มันดีกว่าแอลกอฮอล์ ดีกว่ายาเสพติดตัวอื่นๆ
ไม่ได้ฉีดยา
เหมือนเด็กมัธยมปลายทั่วๆ ไป เราชอบเมายากัน
ก็แค่เล่นสนุกไปเรื่อยๆ
- ฉันทำไม่ได้อะ - โอเค
บอกชื่อมา นี่ลงติ๊กต็อกนะ มีเวลาไม่เยอะหรอก
- ฉันชื่อโรซี่ - โอเค สวัสดี ฉันชื่อเคนซี่
- รู้สึกยังไงบ้าง - ฉันรู้สึก…
ฉันก็เจ๋งตลอดปะ
ฉันชื่อบั๊บบ้า ฉันหนัก 245 ปอนด์
- ฉันสบายดี - ให้ตายดิพวก
แต่วันนี้ฉันไม่ได้กินอะไรเลยนะ
รู้สึกยังไงบ้างน่ะ
กำลังเมาอะดิ บ้าจัดอะ
เดเวียนจะพูดกับเราว่า "ทุกคนทำแบบนี้กันทั้งนั้น"
"ทุกคนสูบกัญชากันหมด"
ผมกับเจมี่ ภรรยาผมเถียงกลับ เรื่องที่ว่ากัญชามันไม่เป็นอะไร
"กัญชาไม่ได้ทำให้เสพติด กัญชาไม่ใช่ยาเสพติดนะพ่อ"
สมัยมัธยมปลาย อเมริกันฟุตบอล คือความหลงใหลอันดับหนึ่งของเดเวียน
เดเวียน ฟลาเนอแกน
แต่ตอนลงเล่นตอนปีสุดท้ายไปได้สี่นัด เอ็นไขว้หน้าและเอ็นยึดข้อศอกด้านในแกฉีก
และก็มีคนบอกแกว่า ความฝันแกที่จะใช้อเมริกันฟุตบอล
เข้ามหาลัยและอะไรต่างๆ นั้นมันจบลงแล้ว
นั่นคือตอนที่แกเริ่มออกไปเที่ยวกับผู้คนใหม่ๆ
กลุ่มคนใหม่ๆ เริ่มลองใช้สารผิดกฎหมาย
แกกลับบ้านดึก และผมจะพูดว่า
"คบคนพาล พาลพาไปหาผิดนะเดเวียน"
โหเชี่ย
"หยุดเถอะนะ"
ฉันแค่คิดว่าพี่ทำตัวเป็นวัยรุ่นเห็นแก่ตัว
แบบ "ฉันเกลียดพ่อแม่" อะไรทำนองนั้น
ทั้งที่เราไม่ได้เกลียดพ่อแม่ แค่ไม่อยากทำตามกฎเฉยๆ
พอคิดว่าถ้าหากมันเป็นอีกแบบจะเป็นยังไง มันก็แทบทำเราเป็นบ้าได้เลย
เราเลือกทำอีกทางนึงได้ไหม
ถ้าเดเวียนฟังเรา บางทีแกอาจจะไม่ไปอยู่บนรถคันนั้น
คนนี้คือลูกชายฉัน เดวิด
แกกำลังจุ๊บดอม ซึ่งทำฉันใจละลายเลย
เอาเงินล้านมาแลกกับรูปนี้ ฉันก็ไม่ยอมหรอกค่ะ
มันมีความหมายกับฉันมาก
แกรักหลานๆ มาก
แกมาร่วมเสมอ ในทุกวันหยุดของครอบครัว
เราเป็นครอบครัวที่สนิทกันมาก
นั่นเป็นส่วนหนึ่งของส่วนที่แย่ที่สุดเลย
แกไม่ได้เห็นลูกๆ ของฉันโต
พอคุณคิดถึงลูกชายคุณ
แล้วจู่ๆ ทุกอย่างจะย้อนกลับไปที่เหตุรถชน
ในหัวผม ผมคิดไปถึงเรื่องนั้น
เกิดอะไรขึ้น เกิดอะไรขึ้นในรถคันนั้น เกิดอะไรขึ้นน่ะ รู้ไหม
เรารู้ว่าคืนก่อนเหตุรถชน
แม็กเคนซี่ ดอม และเดเวียนออกไปปาร์ตี้
(แม็กเคนซี่: พ่อแม่พอลอยู่บ้านไหม)
(โรซี่: ไม่)
ระหว่างเดินทางก็มีแช็ตระหว่างแม็กเคนซี่
(แม็กเคนซี่: คิดว่าพี้ที่นั่นได้ปะ)
กับโรซี่ เกรแฮม
(โรซี่: ได้ดิ)
ฉันแช็ตบอกให้เธอเอากัญชามาในคืนนั้นด้วย
(เราซื้อปุ๊นเธอสัก 40 ได้ปะ)
เราคุยเรื่องกินเห็ดเมากันด้วย
พวกเขาเลยเอามาในรถด้วยน่ะ
(เรายังซื้อจากดอมได้ไหม)
โรซี่น่าจะเป็นแหล่งข้อมูลที่น่าจะบอกเราได้
ว่าแม็กเคนซี่คิดอะไรอยู่ก่อนเกิดเหตุรถชน
ตำรวจโทรมานัดสอบปากคำ
และฉันก็แบบ "ฉันไม่ไป"
คนมักพูดว่าตำรวจจะพยายามพูดอะไรบ้าๆ
โดยเฉพาะถ้าคุณอยู่คนเดียว และคุณเป็นวัยรุ่น
มันไม่เหมือนว่า เรากำลังสืบว่ามันเกิดอะไรขึ้นในอุบัติเหตุนั่น
แต่เหมือนว่ากำลังตามล่าตัวคนค้ายาคนต่อไป
คุณไม่รู้หรอกว่ามันยากแค่ไหน กว่าผมจะทำให้โรซี่ เกรแฮม…
ให้ความร่วมมือกับผมได้
แต่ก็ดีใจนะที่ได้ยินว่าเธอยอมคุยกับพวกคุณ
ผมอยากได้ยินมากเลยว่าเธอพูดอะไรบ้าง
(คืนเกิดเหตุรถชน)
อย่างแรกเลย มันไม่ใช่ปาร์ตี้เลยค่ะ
ในความคิดฉันและทุกคนที่อยู่ที่นั่น
เราเรียกมันว่าการไปนอนค้าง
และมันก็แค่ไปนอนค้างบ้านเพื่อน ที่ปกติเราทำกัน
ฉันเอาสมุดระบายสีมาด้วย และก็ดินสอสี
เรากำลังดูวิดีโอยูทูบ
ผม เดฟ และดอมกำลังดูสารคดีฉลาม
เรื่องงี่เง่าในทีวีน่ะ
เราออกไปสูบบ้องกันสองสามหน
เราคุยกันลึกซึ้งมาก แค่นั่งเล่นกัน
แล้วเราก็พูดว่าจะกินเห็ดเมาด้วย
แต่กว่าพวกเขาจะมามันก็เที่ยงคืนแล้ว
เราก็เลยแบบ "ดึกเกินละ"
งั้นก็ไม่ได้กินเห็ดเมาเหรอ
ค่ะ เราแค่แบบว่า "มันดึกมากละ"
และเราก็มีกัญชาให้สูบกัน เราก็เลยสูบแต่กัญชาค่ะ
คืนนั้นเคนซี่ไม่สูบด้วยซ้ำ
เธอกำลังหยุดสูบน่ะครับ เพราะเธอมีเสมหะดำๆ
เสมหะปนเลือด อะไรที่มันร้ายแรงมากๆ น่ะ
เคนซี่นอนตอนประมาณตีสาม
เท่าที่ฉันจำได้คือดอมลูบหัวเธอทั้งคืน
และกอดเธอบนโซฟา
และเธอหลับอยู่ และเขาก็ลูบผมเธอ
เราทุกคนมีแผนในวันรุ่งขึ้น ว่าจะออกไปทำอะไรๆ
ไม่ได้ทะเลาะกัน ไม่มีช่วงไหนที่ตึงเครียดเลย
ไม่ได้มีความรู้สึกแย่ๆ แม้แต่นิดกับใครทั้งนั้น
แล้วตอนเช้าตรู่ประมาณตีห้า ดอมเข้ามาในครัว
แล้วฉันก็แบบ "พวกนายจะกลับแล้วเหรอ"
ก่อนที่พวกเขาจะออกไป ผมกับเดเวียนคุยกัน
เขาจะมาซ่อมรถกระบะกับผมในวันต่อมา
และผมเสนอตัวจะพาเขากลับบ้าน
ตกลงกันแล้วว่าเขาจะกลับกับผม
และในนาทีสุดท้าย เขาก็…
"ฉันอยากอาบน้ำแล้วงีบสักหน่อย"
และเพราะอะไรไม่รู้ เขาก็ "รักนะ" ผมก็แบบ "รักเหมือนกันเพื่อน"
แปลกมาก เราไม่ได้บอกรักกันมานานแล้วน่ะ
(เวลา 05.30 น.)
ในตอนนั้น ตอนที่พวกเขาออกจากบ้านไป คุณมีหลุมดำนี้
ที่ไม่รู้เลยว่ามันเกิดอะไรขึ้นบ้างในรถคันนั้น
แต่แล้วกรมตำรวจสตรองส์วิลล์ก็โทรหาผม
เกี่ยวกับหลักฐานวิดีโอที่พวกเขาค้นพบมา
ผมจนท.เอลเลียต รอว์สัน
เป็นเจ้าหน้าที่จำลองเหตุรถชน ของตำรวจทางหลวงรัฐโอไฮโอ
เราได้รับวิดีโอจากกล้องวงจรปิด
ในช่วงเวลาสุดท้ายก่อนเกิดเหตุ
เอาละ นี่คือภาพจากจุดแรก
จากสี่แยกถนนโปรเกรสตัดกับถนนเพิร์ล
ตรงนี้เราจะเห็นรถโตโยต้ามุ่งหน้าลงใต้
และเริ่มเลี้ยวขวา
พอเดินทางไปตะวันตกราวๆ ครึ่งไมล์
ก็เบี่ยงโค้งเล็กน้อย
นี่คือจุดที่เราได้ภาพวิดีโอชิ้นที่สอง
กล้องอยู่ตรงทางทิศใต้ของตึกนี้
หันหน้าไปทางตะวันตกเฉียงใต้
จากการคำนวณของผม
รถโตโยต้าวิ่งที่ความเร็วเฉลี่ย ราวๆ 97.8 กิโลเมตรต่อชั่วโมง
ผ่านเส้นนี้ตรงนี้
มันเกินกำหนดความเร็วอันตราย ของสภาพถนนนี้
ตรงจุดนี้ รถโตโยต้ามุ่งไปยังทางแยก
ที่มันชนกับมุมของอาคารพาณิชย์
ความคิดแรกของผมคือ…
มันน่าขนลุก
ถ้ามีใครมีสติและตื่นตัวอยู่ในรถคันนั้น
มันจะเป็นวินาทีสุดท้ายที่น่ากลัวมาก
ที่พวกเขาได้เห็น
มันยากที่จะเข้าใจว่าใครสักคน
จะขับรถพุ่งใส่กำแพงด้วยความเร็วเท่านั้นได้
ผมย้อนกลับไปดูภาพวิดีโอตอนแม็กเคนซี่ เลี้ยวจากถนนเพิร์ลเข้าถนนโปรเกรส
มันแค่ไม่ปะติดปะต่อกัน
ไม่ใช่คนที่ขับรถเปิดเพลงดังๆ
โยนกระป๋องเบียร์ลงจากรถ
วงเลี้ยวนี้มั่นคงและจงใจ
แล้วพอเราได้ผลพิษวิทยาในเลือดกลับมา
ผลตรวจเลือดระบุว่าไม่มีแอลกอฮอล์
พวกเขาพบสารทีเอชซี สารเคมีออกฤทธิ์ที่อยู่ในกัญชา
แต่นี่คือคนที่คุ้นเคยดีกับการขับรถ
ภายใต้ฤทธิ์ของกัญชา
แต่หลักฐานชิ้นสำคัญที่สุด
คือเธอไม่มีแอลเอสไอในร่างกายเลย
นี่ไม่ใช่การปาร์ตี้ที่เกิดพลั้งพลาดไป
เธอไม่ได้เมาแอลเอสไอตอนที่ขับรถชน
มันปิดประเด็นนั้นไปได้เลย
ทีนี้เรารู้แล้วว่านี่ไม่ใช่การขับโดยบกพร่อง
มีอะไรอีกที่จะช่วยอธิบายอุบัติเหตุครั้งนี้ได้
มีอะไรถูกดัดแปลงหรือไม่
หรือว่ารถยนต์ขัดข้องตรงไหนหรือเปล่า
ตำรวจได้สังเกตเห็นรองเท้าแตะปราด้า
ที่ดูเหมือนจะติดอยู่ที่แผงวางเท้า
ข้างๆ กับคันเร่ง
นั่นมีส่วนทำให้รถชนหรือไม่
เราต้องขอให้เจ้าหน้าที่สืบสวนนิติเวช
ทำการวิเคราะห์รถคันนั้นโดยละเอียด
ชุมชนสตรองส์วิลล์ต่างเศร้าเสียใจ
สาเหตุการชนนั้นยังไม่แน่ชัด
ตำรวจบอกว่าความเร็วเป็นปัจจัยหนึ่ง
ตำรวจจะติดต่อมาอย่างน้อยสัปดาห์ละครั้ง
และแจ้งความคืบหน้าให้เราทราบ
แต่ก็ปิดบังอะไรหลายเรื่องเช่นกัน
เพราะพวกเขาต้องการเก็บแผนการ เอาไว้ให้สนิท
แล้วผมก็เห็นโพสต์อินสตาแกรม ที่แบรนด์ๆ นึงส่งหาแม็กเคนซี่
หนึ่งหรือสองวันหลังเหตุรถชน
"ชอบลุคนี้มาก ขอเอาโพสต์นี้ไปลงเว็บไซต์กับอีเมลได้ไหม"
แม่ของแม็กเคนซี่เป็นคนตอบ
นาตาลี ชิริลล่า
"ขอบคุณสำหรับโอกาสอันยอดเยี่ยมนี้"
"แกต้องยินดีให้คุณใช้มันแน่นอน"
"แกเคยพยายามติดต่อพวกคุณ เพื่อขออีเมลประชาสัมพันธ์"
"มันเป็นอุบัติเหตุที่น่าเศร้า"
"แกเองก็เจ็บปวดไม่แพ้กับคนอื่นๆ"
"หรืออาจจะยิ่งกว่าด้วยซ้ำ"
แล้วแม็กเคนซี่ก็ตอบกลับ
"ขอบคุณค่ะ ฉันยินดีร่วมงานกับคุณ"
"ฉันส่งอีเมลหาพวกคุณเยอะมาก นี่เป็นโอกาสที่ดีจริงๆ ขอบคุณค่ะ"
ผมคิดได้แค่ว่านี่มันช่างไม่แยแสหัวอกคนอื่นเลย
แบบว่าแกไม่ได้เข้าใจเลยว่า แกสร้างความปวดร้าวมากแค่ไหน
ไม่มีคนสติดีๆ ที่ไหน
จะโพสต์ว่าตัวเองตื่นเต้นกับโอกาสนี้
หลังจากทำคนตายไปสองคน ในอุบัติเหตุอันน่าสยดสยอง
มันแค่รู้สึกผิดเพี้ยน
ฉันได้รับข้อความในไอจีจากแม็กเคนซี่
เธอบอกทำนองว่า "ฉันขอโทษ"
"เดเวียนเป็นเหมือนพี่ชายฉัน นี่มันเป็นอุบัติเหตุ ฉันไม่ตั้งใจ"
เธออยากจะทำใจกับเรื่องนี้ซะ
ฉันแค่รู้สึกว่าไม่จำเป็นต้องตอบกลับ คนที่ทำพี่ฉันตาย
ฉันกับแม็กเคนซี่เรียนโรงเรียนเดียวกัน
แต่เราอยู่คนละชั้นปี
พวก ทำไมไฟในห้องนี้มันกากจังเลย อะไรวะเนี่ย
ฉันไม่ได้ชอบเธอแต่แรกแล้ว
และฉันก็เคยบอกกับเดเวียนเป็นการส่วนตัว
ฉันไม่เท่ด้วยซ้ำ
ฉันก็เป็นแค่ผู้หญิงคนหนึ่ง ที่สามารถเสพยาได้เยอะๆ และไม่ตาย
เธอแสดงตัวตนและแสดงออกมา
เหมือนว่าตัวเองสูงส่งกว่าทุกคน
ฉันไม่ชอบเวลาคนพูดถึงโลก
และพวกเขาก็แบบ "เราทุกคนจะตายในอีก 60 ปี"
เชิญไปฆ่าตัวตายซะไป ใช่ ฉันพูดงั้นแหละ ไปตายซะอีเวร
ได้ยินว่าคนจะหลบหน้าเธอ เพราะเธอก้าวร้าวมาก
และอาจรังแกหรือพูดจาไม่ดีเกี่ยวกับคนอื่นได้
(นี่คือคนที่บอกให้ฉันฆ่าตัวตายตอนม.ปลาย)
(เธอรังแกน้องสาวฉันทั้งสองคนในดีเอ็มไอจี)
(เธอทำตัวแย่ใส่ฉันกับเพื่อนแบบไม่มีสาเหตุ)
บันทึกของโรงเรียนแสดงให้เห็น ว่ามีเหตุการณ์แล้วเหตุการณ์เล่า
ที่เธอไม่ให้เกียรติครูและเพื่อนนักเรียน
(ฉันอยากให้เธอถูกไล่ออก)
(โจมตีทางวาจา)
("อีเวร")
คุณจะเห็นภาพรวมของคนคนนึง
ที่ไม่มีผู้ใหญ่คอยดูแลอย่างใกล้ชิด
เคยมีเหตุการณ์เกิดขึ้น
พวกเขาพักการเรียนแก ในวันสุดท้ายก่อนปิดเทอม
ผมต้องออกไปรับตัวแก
ผมเดินเข้าไป มองลูกสาวผมและแกก็ร้องไห้
ผมถามว่า "ลูกได้ทำไหม" แกบอก "เปล่าค่ะ" แล้วผมดูออกเวลาลูกโกหก
ผมบอก "แค่นี้พ่อก็โอเคแล้ว กลับกัน" แล้วผมก็พาแกเดินออกมา
พ่อแม่ของเธอจะแก้ตัวแทนพฤติกรรมของเธอ
ปกติแล้วแม็กเคนซี่จะลอยนวล จากปฏิสัมพันธ์ด้านลบที่โรงเรียน
ด้วยอิสรภาพที่มากกว่าเดิม และผลที่ตามมาน้อยกว่าเดิม
และการกระทำของเธอ ก็ดูเหมือนไม่ได้ใหญ่โตอะไร
ผมเป็นพ่อที่สมบูรณ์แบบไหมน่ะเหรอ ไม่
- ไม่มีใครสมบูรณ์แบบ - ไม่มี
- ฉันเคยทำผิดพลาดกับลูกๆ หรือเปล่า เคยสิ - แน่นอน
ชีวิตก็แบบนี้น่ะ
แต่แกไม่ใช่เด็กไม่ดีนะ แกไม่ต้องถูกอบรมอะไร
สิ่งเดียวที่ไม่ดีคือ… ปากน่ะ
ถ้ามีใครคิดว่าเรื่องปาร์ตี้นั่นเป็นความผิดฉัน
ก็ไปตายได้เลย แล้วก็เลิกส่องสตอรี่ฉันซะ
ตอนนี้เลย เออ
เพราะเราให้ไอ้พวกเด็กน้อยอย่างพวกแก
เข้ามาในบ้านสวยๆ ของเรา
เพื่อทำสิ่งที่ผิดกฎหมายไง
ดูข้อมูลทั้งหมดที่เรามีในมือถือของเธอ
ผมรู้สึกว่าผมเห็นแล้วว่าแม็กเคนซี่เป็นคนแบบไหน
แล้วเราก็ได้ผลลัพธ์ จากเจ้าหน้าที่สืบสวนนิติเวชกลับมา
ผู้เชี่ยวชาญคนนั้นระบุว่าเบรก…
พวงมาลัย
ยางรถ
คันเร่ง
ทำงานปกติดี
รถไม่ได้เสีย
และในความเห็นทางอาชีพ
รองเท้าแตะติดอยู่กับแผงวางเท้า เพราะแรงปะทะ
แผงวางเท้ามันบี้บดอยู่รอบๆ รองเท้าแตะ
มันจึงไม่ได้เป็นสาเหตุการชน
แต่เป็นแค่ผลจากการชนเท่านั้น
ตอนนี้เราต้องการข้อมูลจากอุปกรณ์บันทึกข้อมูล
อีดีอาร์หรือระบบบันทึกข้อมูลอิเล็กทรอนิกส์น่ะครับ
ส่วนมากคนรู้จักมันในชื่อกล่องดำที่อยู่บนเครื่องบิน
ในกรณีนี้จะบันทึกข้อมูลก่อนการชนราวๆ ห้าวินาที
และตลอดห้าวินาทีนั้น แรงเหยียบคันเร่งอยู่ที่ 100 เปอร์เซ็นต์
ไม่มีการถอนเท้าหรือผ่อนแรงจากคันเร่งเลย
มันถูกเหยียบจนมิดครับ
คนส่วนใหญ่จะชะลอรถหรือหยุดรถ
เพื่อหลีกเลี่ยงการปะทะนั้น
แต่ในกรณีนี้ ไม่มีการเบรกเลยครับ
(การเบรก ปิด)
ข้อมูลแสดงให้เห็นว่าสามวินาทีก่อนการชน…
มีการหักพวงมาลัยเกิดขึ้น
เคลื่อนไปทางขวา เคลื่อนไปทางซ้าย แล้วก็กระชากขวา
เปลี่ยนจากเกียร์เดินหน้าไปเกียร์ว่าง แล้วกลับมาที่เกียร์เดินหน้าอีกครั้ง
ผมว่าพวกหนุ่มๆ พยายามรักษาชีวิตตัวเอง
ผมว่าดอมินิกกับเดเวียนพยายามแย่งพวงมาลัย
คว้าเปลี่ยนเกียร์แต่มันก็สายเกินไป
เหยียบคันเร่ง 100 เปอร์เซ็นต์
ไม่คิดจะแตะเบรกเลย
เมื่อรวมหลักฐานทั้งหมดแล้วก็พิสูจน์ได้ว่า
นี่ไม่ใช่อุบัติเหตุ
เริ่มบันทึก
- สวัสดีครับ - สวัสดี
ทางนี้
ตำรวจดำเนินการสอบปากคำเพื่อนหลายๆ คน
หรือคนที่รู้จักแม็กเคนซี่ ดอมินิก หรือเดเวียน
- อยากให้เปิดประตูหรือปิดดี - เปิดไว้ก็ได้ครับ
หนึ่งในพยานที่ออกมาให้การ เป็นเพื่อนของดอมินิก
เรามีคำถามสองสามข้อจะถามนะ
อย่างแรกคือ นายรู้จักแม็กเคนซี่มานานแค่ไหนแล้ว
อาจเป็นตอนที่ผมย้ายมาสตรองส์วิลล์ ก็สักเกรดเก้าครับ
อธิบายความสัมพันธ์มาทีสิ
เธอเป็นคนแบบ…
เธอจะแบบ "ฉันรักดอมมาก" นู่นนี่นั่น
ผมจำได้ว่ามีครั้งนึง
เรากำลังจะขึ้นรถและดอมก็คุยโทรศัพท์อยู่
เธอบอกว่า "ขึ้นรถได้แล้ว"
แต่เขาบอกว่า "ยังไปไม่ได้"
แล้วเราก็กลับมา แล้วเธอก็ไล่ดอมออกจากกลุ่มเรา
แล้วเธอก็แบบว่า "ฉันจะเลิกกับเขาแล้ว"
เธอจะพูดอะไรทำนองนั้น
เคยได้ยินแม็กเคนซี่ข่มขู่ดอมไหม
เราอยู่ในร้านขายขนมและ…
หลังจากที่พวกเขาเพิ่งทะเลาะกันเสร็จ
เธอบอกว่า "ซื้ออะไรให้ฉันซะ ไม่งั้นก็หุบปากไปเลย"
ผมว่าเธอข่มขู่และไม่เคารพดอมอยู่ตลอด
แล้วทำไมดอมถึงทนกับมันล่ะ นายรู้ไหม
มีคนแอบบอกผมว่าเธอน่าจะทำของใส่เขาน่ะ
คือผมไม่เชื่อหรอกนะ
แต่เธอเที่ยวบอกคนอื่นว่าทำของใส่เขา
เขาจะได้ไม่เลิกกับเธอ
ดอมมีชีวิตที่ดีจะตาย
เขาจะทนคบกับเคนซี่ทำไม เขาหาดีกว่านี้ได้ตั้งเยอะ
โอเค ฉันจะบอกให้อัยการรู้ ว่านายมาให้การกับเรานะ
ขอบคุณมาก ขอบคุณ
ผมต้องพยายามสืบรู้ให้ได้ว่ามันเกิดอะไรขึ้น
ผมอ่านข้อความตลอดช่วงหลายปี ระหว่างแม็กเคนซี่กับดอมินิก
(ดอม: อยู่กับเธอสนุกมาก อยากจะอยู่กับเธอทั้งคืนเลย)
วันนึงพวกเขารักกันสุดซึ้ง
แล้วอีกวันก็จะเถียงกันเรื่องอะไรสักอย่าง
(ไม่ มันไม่ใช่แบบนั้นดิ)
(โชคดีแค่ไหนละที่ฉันกลับมาคบกับนาย)
(ทั้งที่นายนอกใจกัน)
(แม็กเคนซี่)
ในช่วงแรกความสัมพันธ์ของดอมกับเคนซี่
ฉันบอกเคนซี่ว่า "นี่ แฟนเธอนอกใจเธอ
กับเพื่อนสนิทเราคนนึงนะ"
ฉันเสียใจแทนเคนซี่น่ะ การถูกนอกใจมันแย่มากนะ
เขาไม่เคยแบบขอโทษเอง
ชดเชยให้ฉันหรือให้ดอกไม้ฉันก่อนเลย
ฉันจะต้องเป็นคนกระตุ้นเขานิดๆ ไม่นิดหรอก กระตุ้นหนักมากน่ะ
คือต้องกระตุ้นให้มันชัดเจนจัดๆ เลย
(แม็กเคนซี่)
ในความสัมพันธ์ของพวกเขา มันเกิดปัญหาเรื่องความไว้ใจเยอะมาก
เธอจะบอกว่า "นี่ นายอยู่กับใครน่ะ ทำอะไรอยู่"
(และฉันไม่อยากพูดถึงมัน)
(ดอม: ก็แล้วแต่ ยังไงเธอก็จะเอาเรื่องนี้มาจิกฉันไม่เลิกอยู่ละ)
มันเป็นความสัมพันธ์แบบมัธยมปลายน่ะ ก็ต้องมีทะเลาะกันบ้าง
มีทั้งช่วงดีและร้าย
แต่ไม่เคยเป็นเรื่องคอขาดบาดตาย
ฉันอยู่กับพวกเขาทุกวัน และพวกเขาไม่ได้ทะเลาะกันทุกวัน
ไม่ได้ทะเลาะกันทุกอาทิตย์ ไม่ใช่อะไรบ้าบอแบบนั้นเลย
แม็กเคนซี่รักชีวิตตัวเองมาก
และเธอก็รักในความสัมพันธ์ของเธอกับดอม
ดอมจะประสบความสำเร็จแน่นอน
เขาเคยเล่นหุ้น เขาเคยเทรดคริปโตเคอเรนซี
เขาเคยเปิดบริษัทขายผลิตภัณฑ์บุหรี่ไฟฟ้า
ดูสิว่านายน่ารักแค่ไหนกับผมน่ารักๆ เนี่ย
ลองทำแบรนด์เสื้อผ้า
ยังไม่รู้จะจริงจังกับมันแค่ไหนนะ ขึ้นอยู่กับว่าเคลย์จะดีขึ้นไหม
เขามีเป้าหมาย และเขาจะไปให้ถึงมัน
และก่อนที่ดอมจะจากไป พ่อบอกว่า "พ่ออยากใช้เวลากับดอมินิกมากกว่านี้"
ใช่
สองสามปีหลังมานี้ เราพยายามใช้เวลาร่วมกันมากขึ้น
แต่แกอยู่กับเคนซี่ตลอด
ไม่รู้ทำไมถึงได้ลืม มัวแต่เครียดเรื่องพรอมน่ะ
เธอนี่มันโง่จัดๆ
- ตอนแกกลับมาบ้าน… - ร้องไห้จนหลับไปเลย
ถ้าไม่นอนอยู่บนเตียง ก็ไปที่งานรำลึกหรือไม่ก็ที่หลุมศพ
- ที่หลุมศพ - ทุกวัน
เคนซี่ติดต่อมาผ่านข้อความน่ะ
แล้วก็ตัวต่อตัวด้วย
แกบอกว่าแกเสียใจ ใช่
ฉันรู้สึกแย่แทนเธอนะ เอาแต่คิดว่า
"เธอทำคนที่เธอรักและเพื่อนตาย"
ฉันรู้สึกแย่แทนเธอน่ะ
(งานคาร์นิวัลจะไม่มีวันเหมือนเดิม)
(เวลาไม่เคยพอเลย อยากให้นายอยู่ด้วยจัง)
(คิดถึงนะ)
ผมบอกว่า "เคนซี่ ไม่เป็นไรนะ เธอแค่ต้องผ่านมันไปให้ได้"
เราทุกคนก็พยายามทำแบบนั้น และฉันจะช่วยเธอด้วย
มันอาจจะไม่ได้ผลก็ได้นะ บางทีก็ได้ผล แต่…
- อะไรก็ได้ทั้งนั้น - โอเคดอม ลูกอยู่นี่ไหม
ดูสิ ฉันไม่ได้ขยับแขนนะ ตอบว่าใช่
มีอะไรจะฝากถึงเคนซี่ไหม
แอล
โอ
วี
รัก
หนูคิดถึงเขามากเลย
ฉันก็รักนายนะ ดอมินิก
เราเองก็โดนเขม่นจากครอบครัว ที่คิดว่ามันไม่ใช่อุบัติเหตุ
ไม่ให้ไปคุยกับเธอ
เมียเก่าผม แม่ของดอมินิกไม่ยอมคุยกับเธอ แต่ก็ว่าเขาไม่ได้หรอก
เราไม่รู้สิ่งที่พวกเขารู้
เริ่มบันทึก
ในเดือนกันยายน ปี 2022
แองเจโล พี่ชายของดอมินิกไปพบกับนักสืบ
ดอมินิกกับแองเจโลสนิทกันมาก
พวกเขาอยู่บ้านติดกัน แองเจโลเห็นอะไรมากกว่าเราเยอะ
ส่วนใหญ่แล้ว สิ่งที่ผมสนใจ…
คือความสัมพันธ์ ระหว่างแม็กเคนซี่กับดอมินิก
ดอมพยายามเลิกกับเธอหลายหน ตอนเดือนกรกฎาคมก็ด้วย
มันไม่ได้ผล อะไรทำนองนั้น พวกเขากลับมาคืนดีกันเสมอ
ดอมต้องโทรหาพ่อแม่ของเคนซี่ โทรหาแม่เธอ…
บอกว่า "คุณต้องมารับเคนซี่กลับไปนะ"
"เธอไม่ยอมออกจากบ้านผม เธอบ้าไปแล้ว"
พี่ชายของดอมินิกบอกตำรวจว่าเขาเชื่อ
จากที่เขาเคยพูดคุยกับดอมินิกมา
ว่าดอมินิกพยายามทิ้งแม็กเคนซี่
สำหรับผมแล้ว ความรักที่คุณมอบให้ใครอีกคนมันมีสองแบบ
แบบว่า "ฉันรักคนคนนี้โดยไม่มีเงื่อนไข"
และความรักอีกแบบที่เห็นแก่ตัวและหึงหวง
และ "ฉันอยากครองเขาไว้คนเดียว"
และนั่นคือความรักที่เคนซี่มีต่อดอม
เคนซี่ทำให้เรารู้
ว่าเธอจะไม่มีวันปล่อยดอมไป
และถ้าเธอต้องปล่อยดอมไป เธอขอยอมไม่มีชีวิตต่อ
เอาของฉันมาสิวะ เอาของฉันมา
- ใช่ เรามีปัญหากัน - ทำไมเธอถึงได้อยากทรมานฉันนะ
- เรามีปัญหากัน - เพราะเธอพยายามจะทรมานฉันไง
(แม็กเคนซี่: บอกแล้วไงว่า ถ้าไม่ทำตามแบบของฉันก็จบกัน)
(ระวังตัวให้ดีแล้วกัน)
(ระวังบ้านให้ดี)
(และก็รถ)
(และก็ชีวิตนาย)
(และก็เพื่อนๆ นายด้วย)
(ดอม: เคนซี่ นี่มันไม่ถูกต้องนะ และเธอก็รู้ดี)
ชัดเจนเลยว่านี่คือความสัมพันธ์ที่เป็นพิษ
ที่ไม่ว่ายังไงก็กำลังมุ่งหน้า ไปสู่จุดสิ้นสุดแบบเร่งด่วน
มันยากที่จะพิสูจน์คดีพวกนี้ โดยไม่ชี้แจงแรงจูงใจใดๆ
บางครั้งเราก็มีแค่เหตุการณ์ที่เกิดขึ้นจริง
และเราก็บอกไม่ได้ว่ามันเป็นเพราะอะไร
แต่สองสัปดาห์ก่อนเหตุรถชน
แม่ของดอมินิก คริสทีน รุสโซ ได้รับโทรศัพท์จากลูกชายของเธอ
และเขาบอกเธอว่าแม็กเคนซี่ ขับรถไม่ระวังและอันตรายมาก
และเขาอยากให้ช่วย
เธอเลยส่งเพื่อนของเธอ คริสโตเฟอร์ มาร์ติน
ไปไล่ตามดอมินิกบนทางด่วน
เริ่มบันทึก
- คริส ขอบคุณที่แวะมานะครับ - ไม่เป็นไรครับ
ผมแค่อยากถามเรื่องเหตุการณ์ ที่เกิดขึ้นก่อนเกิดอุบัติเหตุรถชนร้ายแรง
ดอมินิกโทรมาและเขาอารมณ์เสีย
เขาบอกว่า "ผมขับรถไปกับเธอ
และผมไม่อยากอยู่กับเธอแล้ว พอกันที"
ผมเลยขับขึ้นทางด่วน
ผมโทรหาเขาบอกว่า "อยู่ที่ไหนน่ะ"
เธอบอกว่า "ฉันจะขับรถคันนี้ให้ชนยับ"
ผมแบบ "นี่ หมายความว่ายังไง"
ช่วยอธิบายสิ่งที่คุณได้ยิน เธอพูดทางโทรศัพท์อีกครั้งได้ไหมครับ
- เธอบอกว่าจะขับรถไปชน - คุณได้ยินเธอพูดแบบนั้นเหรอ
- ครับ - โอเค
เราจึงมีพยานที่ได้ยินเธอพูดคำนั้นออกมา
แม็กเคนซี่ขู่จะขับรถพาดอมินอกไปชน
สองสัปดาห์ก่อนทำจริงๆ
ในคดีอาญา เราเรียกสิ่งนี้ว่าการวางแผนล่วงหน้า
ตลอดสามเดือนเราได้ยินว่า
"เรามีหลักฐาน"
"แล้วคุณจะจับเธอเมื่อไหร่ ถ้ามีหลักฐานแล้วจะจับเมื่อไหร่ล่ะ"
"เมื่อไหร่กงล้อแห่งความยุติธรรม จะเริ่มหมุนเสียที"
หลักฐานที่เรามีในคดีนี้น่าสนใจมาก
เหยียบคันเร่งเต็ม 100 เปอร์เซ็นต์
ไม่มีการแตะเบรก
รถไม่ได้เสีย
เธอไม่ได้อยู่ใต้ฤทธิ์สารกล่อมประสาทใดๆ
แม็กเคนซี่กับดอมินิก
มีความสัมพันธ์ที่ล้มเหลว และเป็นพิษอย่างเหลือเชื่อ
เราจึงไม่มีทางเลือกอื่นที่สมเหตุสมผลแล้ว
นอกจากเธอเจตนาลงมือ และหลักฐานทั้งหมดบ่งชี้แบบนั้น
(วันที่ 4 พฤศจิกายน 2022)
แม็กเคนซี่กำลังจะไปทำกายภาพบำบัด
หลังจากที่เราออกจากที่นั่น ฉันก็ถูกโบกให้จอด
ผมจะกลับไปหาเธอ
สวัสดีแม็กเคนซี่
อย่ามาแตะมือถือหนูนะ!
- เธอถูกจับกุมแล้ว - ทำไม
- เรามีหมายจับ ออกมาจากรถด้วย - ทำไม
เดี๋ยว เรามีทนายนะ หนูต้องโทรหาทนาย
ไม่รู้ทำไมต้องเอารถมาตั้งเก้าคันสิบคัน
เพื่อจะจับเด็กผู้หญิงอายุ 17 18 ปี
อัยการต้องการเล่นใหญ่ และพวกเขาอยากจัดประกวดนางงาม
- เธออยู่ไหน - ตรงนั้นไงเพื่อน
ไงแม็กเคนซี่ ออกมาจากรถหน่อย
ฉันคือนักสืบฮาซู
เป็นคนสืบสวนคดีรถชน
เธอถูกจับกุม ในข้อหาฆาตกรรมร้ายแรงสองกระทง
- ฆาตกรรมเหรอ อะไรนะ - ผม…
ใช่ เราแค่… มันน่าช็อกมาก
ข่าวด่วนครับ
มีการจับกุมคนร้ายในอุบัติเหตุรถชนที่คร่า สองนักเรียนจากรร.มัธยมปลายสตรองส์วิลล์
เราได้รับแจ้งว่าแม็กเคนซี่ ชิริลล่าวัย 18 ปี
ถูกตั้งข้อหาฆาตกรรมร้ายแรงสองกระทง
(วัยรุ่นถูกตั้งข้อหา ในเหตุรถชนที่มีผู้เสียชีวิตสองคน)
พอได้รู้ข่าวนั้น คุณอึ้งไปพักหนึ่ง
พูดไม่ออก ทำอะไรไม่ถูกเลย
- ฉันตกใจตอนเธอถูกจับ - ใช่
ฉันก็แบบ "อะไร ทำไมล่ะ เพราะยาเหรอ"
ไม่ พวกเขาคิดว่าเธอฆ่าเขาจริงๆ
เพราะเราอยากจะให้มันเป็นแค่อุบัติเหตุมาตลอด
เราไม่อยากให้มีใครเจตนาฆ่าลูกเรา
(ใส่ชุดนักโทษแล้วต้องแซ่บแน่)
(ต้องกำจัดเดนมนุษย์แบบมันทิ้งซะ)
วันที่เธอถูกจับ ทุกคนพากันโห่ร้อง
ทุกคนแบบว่า "เธอไปแล้ว! ถูกจับแล้ว"
(ให้แม่งตายซะ)
(สมควรติดคุกแล้ว)
ฉันไม่คิดว่าเธอจะถูกจับเลย
นั่นเป็นสิ่งสุดท้ายที่ฉันคิดเลย
ฉันคิดว่า "เพื่อนเราตายไป เราจะทำใจกับมันยังไง"
(มันคือที่สุดของสารเลวแล้ว)
(แค่ติดคุกมันน้อยไปนะ)
(เศษสวะที่ฆ่าคนไปสองคน)
ทุกคนทำเหมือนว่า นี่คือเจฟฟรีย์ ดาห์เมอร์หรืออะไรแบบนั้นน่ะ
แบบว่ามีคนที่วางแผนการฆาตกรรมทั้งหมด
วางแผนทั้งหมดนี้น่ะ ไม่เลย เธอไม่ใช่คนแบบนั้น
ช่วยถอดระวังๆ ได้ไหมคะ กำไลมันจะได้ไม่ขาดน่ะ
- ได้ - ขอบคุณ
แันเห็นคนพูดเยอะมากว่า "ยัยนี่ดราม่าจัด
กำลังจะติดคุกแล้วแท้ๆ ยังมาห่วงกำไลอีก"
(ฆ่าคนตายไปสองคน แต่กลับห่วงกำไลเนี่ยนะ ปีศาจ)
(ให้ค่ากำไลมากกว่าชีวิตคนแฮะ)
แต่กำไลของเธอมันคือของดอม
เธอไม่อยากให้ของที่ดอมให้มาเสียหาย
มันคือสิ่งดีๆ สิ่งสุดท้ายที่เธอเหลืออยู่
เธอเสียใจกับมันมากน่ะ
เอาละ ระวังหัวตอนขึ้นรถด้วย
ทางนี้
โอเค ฉันจะเอากุญแจมือออกให้นะ
- แล้วเธอต้องถอดเครื่องประดับออกให้หมด - โอเคค่ะ
ใส่ไม่ได้เลยเหรอคะ
ไม่ได้ เธอต้องถอดออกให้หมด ระหว่างที่ถูกคุมขัง
พอจบขั้นตอนแล้ว เธอจะได้โทรศัพท์
เราต้องรอให้นักสืบกลับมาก่อน
นั่งรอเราก่อนก็พอ
(แม้ว่าตอนเกิดเหตุรถชนจะอายุ 17 ปี แต่แม็กเคนซี่จะถูกพิจารณาคดีในฐานะผู้ใหญ่)
(วันพิจารณาคดีคือเดือนสิงหาคม 2023)
ช่วยบอกเราทีได้ไหมครับ ว่าทำไมคุณถึงยอมให้สัมภาษณ์ครั้งนี้ แม็กเคนซี่
ฉันไม่เคยพูดเลย และฉันไม่เคยเล่าเรื่องจากมุมฉัน
ฉันเข้าใจว่าเรื่องนี้ มันมีหลากหลายด้านและมุมมองที่ต่างๆ กัน
แต่ฉันแค่อยากพูดความจริงในส่วนของฉัน และ…
ฉันแค่รู้จักตัวเอง และฉันรู้ว่าฉันไม่ใช่… ปีศาจ
เราเป็นแค่เด็กสองคนกุ๊กกิ๊กกัน
และเมื่อหลายปีผ่านไป เราอยู่ด้วยกันและใกล้ชิดกันมากขึ้น
ตอนนี้เราคงแต่งงานกันไปแล้ว
เขาปกป้องและรักฉันมากๆ
ฉันแค่อยากรักษาเขาและเขาก็อยากรักษาฉัน
เราเป็นคู่หูกัน เราแค่ดูแลกันและกัน
ใช่ เราทะเลาะกัน เรากลับมาคบกัน เราเลิกกัน เรากลับมาคบกันใหม่
มันระหองระแหงบ้าง แต่ก็มีความสุข
มันก็แค่…
เรารักกัน ความรักของหนุ่มสาว
เวลาทะเลาะกับดอม คุณเคยรู้สึก
โกรธจนควบคุมไม่ได้บ้างไหม
ไม่ มันไม่เคยเป็นแบบนั้น
มันมักจะเป็นทำนองว่า พอเราทะเลาะกัน ฉันจะเสียใจ
เพราะเขาเป็นคนสื่อสารไม่เก่งเท่าไร
แล้วพอผ่านไปในวันนั้น หรือในไม่กี่ชั่วโมงให้หลังเราก็จะใจเย็นลง
และเราจะดูหนังกันบนโซฟา กินป๊อปคอร์น
เดเวียน เขาเป็นเพื่อนดอมมากกว่า
ฤดูร้อนนั้น เขามาอยู่กับฉันและดอม ประมาณหนึ่งหรือสองอาทิตย์
และในช่วงสองสามอาทิตย์นั้น ฉันก็เริ่มสนิทกับเดเวียนมากขึ้น
เขามีชีวิตชีวามาก เขาเป็นคนดีจริงๆ
คุณจำอะไรในเช้าวันที่ 31 กรกฎาคมได้บ้าง
ตอนนั้นเป็นเวลาตีห้า
และเราตัดสินใจกลับไปที่บ้านของดอม และ…
ฉันจำได้ว่าเลี้ยวมุมถนนไป
แล้ววันต่อมาก็ตื่นมาอยู่ในโรงพยาบาล และก็ไม่…
แล้วทั้งชีวิตฉันก็แตกสลาย
บางคนก็บอกว่าการที่คุณจำได้แค่นั้น มันดูจะเข้าทางคุณไปหน่อย
คุณจะว่ายังไงครับ
ทั้งเช้าวันนั้นมันไม่มีอะไรเลย และฉันก็…
มันฟังดูบ้านะ แต่ฉัน…
ฉันจะไม่โกหกให้ฟัง เพราะคนอยากรู้ว่าเรื่องราวมันเป็นยังไงหรอก
ฉันจำเรื่องเช้าวันนั้นไม่ได้เลย
ฉันไม่ได้บอกว่าฉัน… บริสุทธิ์
ฉันเป็นคนขับในเหตุโศกนาฏกรรมนี้
แต่ฉันไม่ใช่ฆาตกร
(วันที่ 7 สิงหาคม 2023)
การพิจารณาคดีของวัยรุ่นสตรองส์วิลล์ ในข้อหาฆาตกรรมในอุบัติเหตุร้ายแรง
จะเกิดขึ้นในวันนี้ค่ะ
อุบัติเหตุเกิดขึ้นเพียงไม่กี่วัน ก่อนแม็กเคนซี่ ชิริลล่าจะอายุครบ 18 ปี
ตอนนี้ชิริลล่ากำลังเผชิญกับ ข้อหาฆาตกรรม ทำร้ายร่างกาย
และข้อหาฆาตกรรมด้วยยานพาหนะ
- เชิญพิสูจน์ได้เลย พิสูจน์อะไรล่ะ - ใช่
พวกเขามีหลักฐานอะไรบ้าง
ในรัฐโอไฮโอ จำเลยสามารถเลือก…
ว่าจะรับการพิจารณาคดีโดยคณะลูกขุน หรือโดยผู้พิพากษาได้
การพิจารณาคดีโดยผู้พิพากษา ถือคำตัดสินจากผู้พิพากษาเป็นเด็ดขาด
แม็กเคนซี่ ชิริลล่าเลือก รับการพิจารณาคดีโดยผู้พิพากษา
เรากำลังจะได้ขึ้นศาล
แต่เราอยู่ในความกลัวและหวาดหวั่น
ว่าเราจะไม่ได้รับความยุติธรรมต่อลูกเรา
เราไปฟังการไต่สวนครั้งแรก และนั่งอยู่กับครอบครัวพวกเขา
ใช่
นั่งกับบ้านชิริลล่าเหรอ
ค่ะ
เรายังคิดว่าเธอดื่มเหล้า หรือมียาเสพติดเข้ามาเกี่ยวข้อง
ก็พวกเขาเป็นวัยรุ่น มีอุบัติเหตุแบบนั้นเกิดขึ้นอยู่บ่อยๆ
คุณไม่เคยคิดหรอกว่า
เด็กคนนี้ฆ่าน้องชายคุณ
คิดไม่ถึงหรอก
บันทึกทั้งหมดจะแสดงให้เห็น
ว่าตั้งแต่ตอนที่ตำรวจไปถึงที่เกิดเหตุ
เธอก็จำเหตุการณ์ไม่ได้เลย
ซึ่งนั่นเป็นสิ่งที่เกิดขึ้นบ่อยครั้งในอุบัติเหตุ
ทนายของฉันมั่นใจมากว่าไม่มีหลักฐาน
และใครๆ ก็เห็นว่าไม่ได้เจตนา
คุณจะสรุปเรื่องนี้เป็นอื่นใดได้อีก นอกจากว่าเธอประมาทครับ
ศาลที่เคารพครับ ประเด็นหลักในคดีนี้
คือสภาพจิตใจของจำเลย ในขณะที่เกิดอุบัติเหตุร้ายแรง
หลักฐานในคดีนี้ชัดเจนมาก
เธอขับรถพุ่งชนกำแพง
เธอตัดสินใจแน่วแน่และไม่ได้เปลี่ยนใจ
อัยการเตือนเราก่อน
ว่าจะนำอะไรมาแสดงในศาลบ้าง
ตรงนี้ห่างจากจุดปะทะไปราวๆ 320 เมตร
เราเห็นวิดีโอนั้นเป็นครั้งแรก
คุณจะได้ยินเสียงรถแคมรี่ขับมา
ก่อนจะเห็นสองสามวินาทีสุดท้ายก่อนการปะทะ
- พระเจ้า - มันทรมานมากค่ะ
และพ่อเอาแต่พูดว่ามันเหมือนระเบิดปะทุเลย
- ใช่ มันเหมือนตอร์ปิโด - ขีปนาวุธ
- โหดร้าย - อืม
โหดร้าย
มันฝังหัวเลย คุณจะไม่มีวันลืมแน่
มีการหยุดพัก และเจนนี่ ภรรยาผมก็ออกไปอาเจียนในห้องน้ำ
อัตราเร่ง 100 เปอร์เซ็นต์ ตลอดช่วงห้าวินาทีสุดท้าย
ไม่มีการใช้เบรกในช่วงห้าวินาทีสุดท้าย
- คุณจะมีคำอธิบายอะไรอีก - ร้อยไมล์ต่อชั่วโมง
อัตราเร่ง 100 เปอร์เซ็นต์ ไม่เหยียบเบรกเลย
การที่เราเคียงข้างเธอมา มันเหมือนโดนตบหน้าจังๆ เลย
เพราะเราสงสารเธอด้วยซ้ำ แต่มันก็แค่เรื่องโกหก
วันที่สองของการพิจารณาคดีวัยรุ่นสตรองส์วิลล์
ที่ถูกตั้งข้อหาฆาตกรรมในอุบัติเหตุร้ายแรง
ตอนที่ผมได้รับคดีนี้ครั้งแรก และเห็นว่าเป็นข้อหาฆาตกรรม
ผมคิดในใจว่า "โถ ถ้าเธอขับรถคันนี้
และเธอจงใจจะฆ่าคนพวกนี้
เธอก็คงตั้งใจจะฆ่าตัวตายด้วย"
แต่ที่จริงเรารู้ดีว่าเธอไม่ใช่คนคิดฆ่าตัวตาย
ฉันไม่เคยเห็นเธอคิดทำร้ายตัวเองเลย
สมมติว่าเธอคิดจริง แบบว่าเธอเศร้ามากในใจงี้
เธอก็ไม่น่าจะฆ่าตัวตายแบบนั้น
เคนซี่รักตัวเองมาก
เธอไม่ยอมกินแมคชิกเก้นที่แมคโดนัลด์ด้วยซ้ำ
เพราะเธอห่วงสุขภาพตัวเองมาก
ฉันไม่คิดว่าคนแบบนั้น
ที่สนใจเรื่องร่างกายและก็เรื่อง…
ตัวเองและวิถีชีวิตขนาดนั้น
จะฆ่าตัวตายค่ะ
ใกล้ถึงวันเกิดเธอแล้ว
เธอเตรียมชุดดีไซเนอร์ราคาแพงไว้ใส่แล้ว
เธอมีของขวัญจากดอมที่ห่อไว้เรียบร้อย
ซึ่งเธอยังไม่ได้แกะเลย
มันไม่สมเหตุสมผลเลย ไม่เลยจริงๆ
คุณแม็กดอนเนลล์พูดถึง ประเด็นการพยายามฆ่าตัวตายของเธอขึ้นมา
จะมีใครทำแบบนั้นได้ยังไง
ทุกคนที่ได้ยินหลักฐานชิ้นนี้คิดไม่ออกเลยว่า
จะมีใครทำแบบนั้นได้ยังไง
เราไม่ต้องพิสูจน์ว่าเธอคิดจะฆ่าตัวตาย
แต่เธอขับรถไปชนกำแพง
และผลลัพธ์ก็คาดการณ์ได้เลย
ว่าจะเหมือนกับเธอขับรถ ทะยานจากแกรนด์แคนยอน
นี่แค่เด็กวัยรุ่นทำตัวไม่ประสาเหรอ
แค่ดอมินิกพยายามคว้าพวงมาลัยไปเหรอ
เป็นไปได้ทั้งหมด
คุณคิดว่าอะไรคือสาเหตุที่ทำให้เกิดเหตุรถชนครับ
จากหลักฐานทั้งหมดที่ถูกนำเสนอแล้ว
การคาดเดาที่มีเหตุผลที่สุด ดูเหมือนจะเป็นเหตุฉุกเฉินทางการแพทย์
ฉันบอกทุกคนเสมอว่าแกเป็นโรคพอตส์
(เข้าพบคลินิกจิตเวช)
โรคพอตส์ย่อมาจาก ภาวะหัวใจเต้นเร็วเมื่อเปลี่ยนท่า
เป็นภาวะความดันเลือดผิดปกติ
คุณอาจจะเวียนหัว มึนหัว หรือหมดสติได้
ถ้าเป็นโรคพอตส์ คุณอาจจะหมดสติไปเลยก็ได้
มันเกิดขึ้นได้เร็วมากๆ
ถ้าฉันขยับตัวแบบใดแบบหนึ่ง มันก็จะเกิดขึ้นแบบกะทันหันค่ะ
ฉันอาจจะนั่งอยู่แบบนี้แล้วจู่ๆ ก็เป็นขึ้นมาได้
คุณขยับไมโครโฟนได้นะคะ มันสามารถขยับซ้ายขวาได้
โอเค
กรุณาบอกชื่อและสะกดนามสกุลคุณ เพื่อบันทึกเป็นหลักฐานได้ไหมครับ
นาตาลี ชิริลล่า เอสเอชไออาร์ไอแอลแอลเอ
แม็กเคนซี่ถูกวินิจฉัยว่าเป็นโรคพอตส์เมื่อไหร่ครับ
ปี 2017 ค่ะ
และทั้งที่คุณทราบอาการโรคพอตส์นี้ดี
แต่ก็ยังไปยังกรมขนส่งแล้วบอกว่า "ออกใบขับขี่ให้ลูกสาวฉันซะ"
ค่ะ
แต่ในฐานะแม่แล้ว เรื่องนี้มันร้ายแรงสำหรับคุณมากใช่ไหม
ก็เป็นไปได้ค่ะ
คุณไม่เคยบอกห้ามเธอขับรถ เพราะโรคพอตส์เหรอครับ
ที่ผ่านมาเธอจัดการมันได้
คุณมาที่นี่เพื่อบอกเราว่านี่คือสาเหตุ
ที่เธอขับรถพุ่งชนอาคารพลิดโค
นั่นไม่ใช่ประเด็นเหรอครับ
ก็เป็นได้ค่ะ
- เป็นไปได้งั้นเหรอ - ก็เป็นไปได้ค่ะ
- ไม่มีคำถามเพิ่มเติมครับ ศาลที่เคารพ - ถามติง
- แค่นี้เหรอคะ - ค่ะ
ถ้านั่นคือข้อแก้ต่างหลัก
เราไม่เคยได้รับความเห็นจากบุคลากรการแพทย์
ที่ระบุว่าแม็กเคนซี่ทรมาน
จากอาการโรคพอตส์ ที่เป็นสาเหตุของเหตุการณ์นี้เลย
และผมคิดว่าเป็นเพราะ…
นั่นไม่ใช่สิ่งที่เกิดขึ้นครับ
เป็นไปไม่ได้ทางกายภาพค่ะ
ที่เธอจะสลบไปแล้วเท้าเธอจะไม่ถอนจากคันเร่ง
- มันจะไม่เหยียบมิดแบบนั้น - มันไม่สมเหตุสมผลเลย
แม็กเคนซี่ขับรถคันนั้นไปตามถนนโปรเกรส
เร่งความเร็วถึง 100 ไมล์ต่อชั่วโมง
นี่จะต้องใช้ความหนักแน่นอย่างสูง ที่จะควบคุมและบังคับรถคันดังกล่าว
เมื่อดูจากความคดโค้งของถนนเส้นนั้น
มันมีโค้งตัวเอส ขึ้นเนิน และก็ลงเนิน
นั่นไม่ใช่ถนนที่จะมีใครขับผ่าน
ด้วยความเร็ว 100 ไมล์ต่อชั่วโมง โดยที่หมดสติได้
เหตุฉุกเฉินทางการแพทย์ เป็นสาเหตุการควบคุมรถผิดพลาดได้ยังไง
ฉันก็ไม่แน่ใจ เพราะฉันจำอะไรในเช้าวันนั้นไม่ได้เลย
แต่ฉันรู้ว่าเรื่องนี้ไม่มีอะไรที่เจตนาทั้งนั้น
เพราะนั่นไม่ใช่นิสัยฉัน
กรุณาบอกชื่อนามสกุลคุณด้วยครับ
ฉันคริสทีน รุสโซ ฉันเป็นแม่ของดอมินิกค่ะ
ตอนนั้นคุณได้มอบคลิปวิดีโอ
ที่มีบทสนทนาระหว่างแม็กเคนซี่กับดอมินิก
ให้กรมตำรวจสตรองส์วิลล์หรือไม่ครับ
ค่ะ
แล้วคุณได้วิดีโอพวกนั้นมาได้อย่างไรครับ
มันถูกบันทึกไว้ในโทรศัพท์ ที่อยู่ในบ้านของลูกชายฉันค่ะ
คริสทีน รุสโซได้นำวิดีโอที่บันทึกภาพโดยดอมินิก
ไม่กี่วันก่อนเหตุรถชน มาให้เจ้าหน้าที่สืบสวนสอบสวนครับ
ดอม เปิดประตูที
ฉันเปิดประตูไม่ได้ ฉันนั่งทะเลาะกับเธอไม่ได้
เราต้องไปกินมื้อเย็นกับปู่ย่าฉัน ฉัน…
นายไม่ได้ไปกินมื้อเย็นหรอก ถ้าไม่เปิดประตูน่ะ
ขอบอกไว้เลยนะ
นายต้องรีบมาเปิดประตูเดี๋ยวนี้
ไม่งั้นได้มีเรื่องกันแน่นอน
พร้อมไหม ฉันจะนับถึงสิบ แล้วประตูต้องเปิดนะ
นายจะเปิดประตู และเลิกหลบแบบหน้าตัวเมียได้แล้ว
ถอยไปจากประตู ฉันออกไปคุยข้างนอกก็ได้
ไม่ เราจะไม่ไปทะเลาะกันข้างนอก
นายจะต้องเปิดประตูเดี๋ยวนี้
- ทำไมไม่ไปทะเลาะกันข้างนอกล่ะ - นายมีเวลาหนึ่งนาที
แม่โทรมาน่ะ ฉันต้อง…
ไม่นะ ถ้านายวางสายเราจบกัน ฉันไปแน่
- เคนซี่ ฉันทำอะไรไม่ได้ซะหน่อย - ได้สิ เลิกทำตัวหน้าตัวเมียไง
ถ้าโวยวายแบบนี้ก็คงให้เข้ามาไม่ได้หรอก
ง่ายๆ แค่นี้แหละ
โอเค ฉันจะบุกเข้าไปบ้านนายนะงั้น
เฮ้ย อะไรกันเนี่ย อะไรวะ
ถ้านายไม่ให้ฉันเข้าไปในบ้าน ที่ฉันนอนทุกคืน เราก็จบกัน
ฉันขยะแขยง และฉันคิดว่า… มันทำให้ฉันโกรธจริงๆ
ใช่ ผมสงสารดอมินิก ไม่อยากเชื่อว่าแกไม่ได้พูดอะไรเลย
คุณเคยเห็นด้านนั้นของเธอมาก่อนไหม
- ไม่ - ไม่เคย
ไม่เคยเห็นด้านนั้นของเธอเลย
คุณจะอธิบายน้ำเสียงของดอมินิก ในวิดีโอพวกนี้ว่ายังไงครับ
สงบมาก
คุณจะอธิบายน้ำเสียงของจำเลย ในวิดีโอพวกนี้ว่ายังไงครับ
เดือดดาลและโมโห
ขอบคุณครับ ไม่มีคำถามอะไรเพิ่มเติม
คุณสัมผัสได้ถึงบรรยากาศในห้องพิจารณาคดี
เหมือนว่าผู้คนตระหนักได้แล้วว่า
อาจจะเป็นฝีมือเธอจริงๆ
เธออารมณ์แปรปรวน
และโกรธเกรี้ยว
และสิ้นหวังมากพอ… ที่จะทำอะไรก็ได้ทั้งนั้น
พอหลักฐานนั้นเผยออกมา ก็ไม่มีที่ให้คุณซ่อนตัวอีกแล้ว
มันทำให้เห็นภาพรวม
เธอจงใจฆ่าเขาจริงๆ
หายนะนี้เกิดขึ้น
ด้วยเป็นผลลัพธ์ของ ความสัมพันธ์ที่ยุ่งเหยิงและวุ่นวาย
ระหว่างแม็กเคนซี่ ชิริลล่าและดอมินิก รุสโซ
ไม่ว่าจะเกิดอะไรขึ้นนะครับ ท่านผู้พิพากษา ก็เป็นเพราะความสัมพันธ์นั้น
เรื่องนี้ถึงได้เกิดขึ้น
แล้วเดเวียนล่ะ
เขาแค่สัมภาระที่เบาะหลัง
ถ้าคุณรู้ว่าจะฆ่าแฟนตัวเอง
แล้วเดเวียนเกี่ยวอะไรด้วย
เขาไม่เกี่ยวอะไรด้วยเลย
คุณน่าจะปล่อยเขาลง ปล่อยให้เขาเดินจากไปสิ
คุณไม่ใส่ใจไยดีเขาอย่างที่สุด
เราเชื่อใจศาลและรอคำตัดสินของท่านครับ ขอบคุณครับ ศาลที่เคารพ
เราขอให้คุณตัดสินว่าเธอผิดจริงทุกกระทงครับ
ไม่ว่าฉันจะทำหรือพูดอะไรในวันนี้
ก็คงมอบเด็กหนุ่มทั้งสองคน คืนกลับไปให้ครอบครัวไม่ได้แล้ว
การพิจารณาคดีนี้คือ จุดสุดยอดการตัดสินใจของคนคนหนึ่ง
ภาพวิดีโอการปะทะ
ภาพวิดีโอแสดงให้เห็นชัดเจน ถึงจุดประสงค์และเจตนาของจำเลย
เธอเลือกเส้นทางแห่งความตาย และการทำลายล้างในวันนั้น
เธอเปลี่ยนจากคนขับที่มีความรับผิดชอบ ไปเป็นนรกติดล้อ
ขณะที่เธอขับไปตามถนน
ศาลมีคำพิพากษาต่อไปนี้
กระทงที่หนึ่ง
กระทงที่หนึ่งเลือกพิจารณาคดีโดยผู้พิพากษา
ตัดสินว่าจำเลยแม็กเคนซี่ ชิริลล่า
มีความผิดฐานฆาตกรรมดอมินิก รุสโซ
ละเมิดกฎหมายโอไฮโอ มาตรา 2903.02 ก
มีความผิดจริงในกระทงที่หนึ่ง
กระทงที่สอง
กระทงที่สองเลือกพิจารณาคดีโดยผู้พิพากษา
ตัดสินว่าจำเลยแม็กเคนซี่ ชิริลล่า มีความผิดฐานฆาตกรรม
เดเวียน ฟลาเนอแกน
ละเมิดกฎหมายโอไฮโอ มาตรา 2903.02 ก
มีความผิดจริงในกระทงที่สอง
- แม่ - ไงลูก
- ตายแล้ว - แม่รู้ เคนซี่
หนูไม่คิดเลยว่าจะเป็นแบบนี้ เธอแบบ…
เธอทำเหมือนหนูเป็นแค่ฆาตกรเลย
แม่รู้จ้ะ ลูกรัก
ฉันตกใจมาก
ฉันไม่คิดเลยจริงๆ ว่า
เหตุการณ์นี้จะเป็นไปโดยเจตนา ตั้งใจ หรือวางแผนไว้
มันไม่สมเหตุสมผลสำหรับฉันน่ะ
เราทุกคนเป็นเพื่อนกัน
คดีท้องถิ่นทำให้คนทั้งประเทศชาติ และทั้งโลกต่างพุ่งความสนใจ
พรุ่งนี้จะมีตัดสินโทษ แม็กเคนซี่ ชิริลล่า วัย 19 ปี
แม็กเคนซี่ ชิริลล่า อาจจะต้องรับโทษจำคุกตลอดชีวิต
แม่คิดว่าหนูจะโดนโทษกี่ปี
แม่ว่าพวกเขาคงเลือกโทษสูงสุดแหละ
- สูงสุดเหรอ - โอเคไหม
ข้อหาฆาตกรรมมีโทษจำคุกตลอดชีวิต
ผู้พิพากษาจะตัดสินโทษ ระหว่าง 15 ปีถึงตลอดชีวิต
หรือ 30 ปีถึงตลอดชีวิตก่อนได้รับพิจารณาทัณฑ์บน
ผมแค่อยากให้ชีวิตลูกผม
มีคุณค่าที่เป็นรูปธรรม
เป็นระยะเวลาหลายปี
และถ้านั่นคือเวลา 15 ปีก็โอเค
ถ้าเป็นเวลา 30 ปี ผมก็คงพอใจกว่า
เราได้รับจดหมายหลายฉบับที่ส่งมา
ในนามของจำเลย
พวกเขาบอกว่าเธอเป็นนักเรียนที่ดี และคนที่รักและห่วงใยผู้อื่น
และเธอไม่มีวันทำอะไรแบบนี้ได้
และผมคิดว่าตัวตนที่แท้จริงของเธอนั้น
มันขัดแย้งกันโดยสิ้นเชิง
กับสิ่งที่เขียนมาในจดหมายที่ส่งมาในนามเธอวันนี้
รูปร่างเหมือนกับนางแบบ รูปร่างเหมือนกับตุ๊กตา
จะคิดว่าฉันโง่ก็ไม่ได้สน ฉันไม่สนเลยสักนิดเดียว
แม่คนสวย แม่ยอดยาหยี อยากเป็นที่รัก
ฉันคือผู้หญิงที่เธอยอมตายให้
ฉันรู้สึกว่าโซเชียลมีเดียของทุกคน ไม่ใช่ตัวตนของพวกเขาจริงๆ
แค่เป็นสิ่งที่พวกเขาอยากให้คนอื่นมองแบบนั้น
และในตอนนั้น สมองตอนอายุ 17 ของฉันมันก็…
อยากให้คนมองแบบนั้น
คลิปนี้มันถ่ายตอนปี 2021 คุณจะเห็นวันที่ตรงนั้นน่ะ
เมษายน 2021 หนึ่งปีก่อนหน้านั้น
คนวัยฉันก็โตมา กับมาริน่าแอนด์เดอะไดมอนส์ทั้งนั้น
นี่ก็แค่เพลงที่ทุกคนรู้จัก
แล้วมันก็กลายเป็นกระแสในติ๊กต็อก
เราทำคลิปจากเสียงนี้กันหมดอะ มันเป็นเทรนด์
รูปร่างเหมือนกับนางแบบ รูปร่างเหมือนกับตุ๊กตา
จะคิดว่าฉันโง่ก็ไม่ได้สน ฉันไม่สนเลยสักนิดเดียว
แม่คนสวย แม่ยอดยาหยี อยากเป็นที่รัก
ฉันคือผู้หญิงที่เธอยอมตายให้
ฉันอาจจะโพสต์คลิปลงติ๊กต็อก วันละห้าถึงเจ็ดคลิปเลยมั้ง ต่อวันนะ
ลงคลิปเยอะแบบนั้น
ฉันจำไม่ได้ด้วยซ้ำว่าเมื่อวานพูดอะไรไป
เอามาใช้มันป้ายสีเธอไม่ได้นะ
ฮาโลวีนปีที่แล้วก่อนจะถูกตั้งข้อหา
โพสต์พวกนี้…
นี่คือเมื่อฮาโลวีนปีที่แล้ว ซึ่งคือหลังเกิดเหตุรถชน
ก่อนที่เธอจะถูกตั้งข้อหาในเดือนพฤศจิกายน
ผมนำมาแสดงต่อศาลเพื่อให้เห็นว่า เธอขาดความสำนึกผิดเพียงใด
แต่งตัวเป็นศพ สามเดือนหลังจากเธอฆ่าคนไปสองคน
มันแค่ชวนให้เราสะอิดสะเอียนน่ะ
เราไม่เห็นเธอโพสต์คลิปที่เธอไว้ทุกข์
หรือคลิปแสดงความเสียใจ
เราเห็นโพสต์ว่าเธอมีชีวิตสุดเหวี่ยง
เราแต่งตัวเป็นเพลย์บอย คาร์ติ เขาแต่งหน้าแบบนั้นขึ้นแสดง
และฉันคิดว่าคนวัยฉันส่วนมากก็รู้ดี
เธอกับดอมรักคาร์ติ เธอกับดอมรักคาร์ติมากๆ
นั่นคือสิ่งที่เด็กพวกนี้ทำ ทุกอย่างอยู่ในโซเชียลมีเดีย
พวกเขาทำวิดีโอบ้าๆ ตลอดเวลา ดังนั้น…
ถ้าเธอไม่ได้ทำใครตายไป ฉันว่ามันก็คงไม่ใช่เรื่องใหญ่หรอก
แต่เธอทำไง มันเลยทำให้เห็นชัดขึ้น ว่าเธอเป็นคนแบบไหน
ถึงครอบครัวของดอมและเดเวียน
หนูเสียใจจริงๆ
หนูหวังว่าวันหนึ่งคุณจะเข้าใจว่า หนูไม่มีทางยอมให้เรื่องนี้เกิดขึ้น
หรือทำลงไปโดยเจตนาแน่นอน
และหนูขอโทษจริงๆ
และครอบครัวหนู
ขอบคุณที่คอยสนับสนุนและมอบความรักให้หนู
ขอบคุณที่สู้เพื่อหนู หนูรักพ่อกับแม่มากๆ
แค่นี้ค่ะ ขอบคุณค่ะ ศาลที่เคารพ
นั่นเป็นคำขอโทษที่แย่ที่สุด ที่หนูเคยได้ยินมาในชีวิตนี้เลย
หนูดูออกนะเวลาคนเสแสร้งน่ะ
และนั่นมัน… มันไม่จริงเลย
สวัสดีค่ะ เริ่มจากบอกชื่อตัวเองก่อนนะคะ
สวัสดีค่ะศาลที่เคารพ หนูชื่อเดวาย ฟลาเนอแกน
เดเวียนคือพี่ชายหนูค่ะ
เดเวียนไม่ได้เป็นแค่พี่ชาย แต่ยังเป็นต้นแบบให้กับหนูในหลายๆ ด้าน
เขาเป็นคนที่หนูไว้ใจที่สุด เพราะเขาทำให้หนูรู้สึกปลอดภัย
เขาคือคนที่คอยพยุงหนูขึ้นมาเวลาล้ม
เขาเป็นเพื่อนสนิท และเป็นคนเดียวที่อยู่กับหนูมาตั้งแต่เกิด
หนูอยากให้ท่านตัดสินโทษแม็กเคนซี่ ให้นานที่สุดเท่าที่เป็นไปได้ค่ะ
ขอบคุณค่ะ ศาลที่เคารพ
ศาลที่เคารพ นี่เป็นอุบัติเหตุร้ายแรง ราวกับฝันร้ายที่เกิดขึ้น
โดยที่เธอจดจำอะไรไม่ได้เลย
และร่างกายรวมถึงจิตใจเธอ จะไม่มีวันเยียวยาให้หายดีได้
ฉันได้ยินเรื่องลูกสาวคุณเยอะมาก แต่ไม่ค่อยได้ยินพูดถึงผู้เสียชีวิตทั้งสองคนเลย
ดอมินิก โอเคไหมคะ
ฉันขอให้ท่านช่วยผ่อนปรน
เพราะมันเป็นอุบัติเหตุที่น่าเศร้า ที่เธอจดจำอะไรไม่ได้
และดอ… เดเวียน เราไม่…
เขาเป็นเพื่อนใหม่ และฉันขอโทษจริงๆ
ยังไงคะ ชีวิตเขาเลยมีค่าน้อยกว่าเหรอ
ไม่ค่ะ
ไม่ ไม่นะคะ ไม่ใช่เลย
ฉันเข้าใจว่ามันดูเป็นยังไง
ฉันแค่จะบอกว่ามันเป็นอุบัติเหตุที่น่าเศร้า เธอจะไม่มีวัน…
- เรื่องนั้นคงต้องขอไม่เห็นด้วยค่ะ - ฉันเข้าใจค่ะ
- ฉันขอโทษจริงๆ ทุกคน ฉันขอโทษ - ขอบคุณค่ะ
- รักนะลูก - รักนะคะ
ฉันเข้าใจว่าความเจ็บปวดในห้องนี้ อยากให้ฉันตัดสินลงโทษสถานหนักที่สุด
แต่ฉันไม่เชื่อว่ามันจะเป็นโทษที่เหมาะสม
เพราะฉันเชื่อว่า แม็กเคนซี่จะไม่ได้พ้นโทษในอีก 15 ปี
ตัดสินจำคุกในกระทงที่สอง คดีฆาตกรรมเดเวียน ฟลาเนอแกน
จำคุก 15 ปีถึงตลอดชีวิต
ตัดสินจำคุกในกระทงที่หนึ่ง คดีฆาตกรรมดอมินิก รุสโซ
จำคุก 15 ปีถึงตลอดชีวิต
โดยนับโทษพร้อมกันพร้อมนับเวลาที่ถูกคุมขังแล้ว
มีความเป็นไปได้สูงมาก
ที่เธอจะใช้ชีวิตที่เหลือในเรือนจำนะ
- รักนะเคนซ์ - รักนะคะ
เรารู้ว่าลูกบริสุทธิ์
เราแค่รู้สึกขอบคุณมาก ที่ได้รับความยุติธรรมในวันนี้
(เจมี่ ฟลาเนอแกน แม่ของเดเวียน)
ไม่มีวันไหนเลยที่เราไม่คิดถึงลูกเรา
และวันนี้เขาได้รับความยุติธรรมแล้วค่ะ
แต่บอกตามตรงนะ ตรงนี้ไม่มีผู้ชนะ
วันนี้ไม่มีผู้ชนะหรอกค่ะ
มันสำคัญกับผม ที่คนที่รักเดเวียนและดอมินิก…
รู้สึกว่าได้รับความยุติธรรม
และแม็กเคนซี่ต้องรับผิดชอบ
และเธอจะต้องอยู่ในคุกไปอีกนาน เพราะสิ่งที่ก่อไว้
ชีวิตแต่ละวันในนี้มันลำบากมาก
ฉันพยายามตื่นมาและเป็นคนที่ดีที่สุดในทุกๆ วัน
ไม่หาเรื่องใส่ตัว
ไม่เคยมีช่วงเวลาไหนเลยที่ฉันไม่…
ไม่คิดถึงพวกเขาหรือ…
ฉันไม่…
รู้สึกเจ็บหน้าอกที่…
การสูญเสียพวกเขามันเป็นรูโหว่ในใจ
มีอะไรอยากฝากอีกไหมครับ
ฉันพูดถึงตรง…
โอเค งั้นทุกอย่าง… คุณว่า…
ฉันไม่อยากดูฝืนหรืออะไร หรือว่าพูดมากไป
หรือฟังดูเพี้ยนน่ะ
แค่อยากให้แน่ใจว่าฉันเน้นเรื่อง…
ไม่ได้เจตนา
ว่าฉันไม่ได้เจตนาใดๆ ทั้งนั้น
ฉันรู้สึกผิดอย่างสุดซึ้ง
กับดอมินิก เดเวียน และครอบครัวของทั้งคู่
นี่ไม่ใช่การจงใจ และฉันจะทำทุกอย่างที่ทำได้เพื่อ…
พิสูจน์ให้โลกและครอบครัวเห็น
แค่นั้นแหละค่ะ
ผมให้อภัยคนได้ครับ
ผมแค่อยากรู้ความจริงว่ามันเกิดอะไรขึ้น
และผมจะซาบซึ้งไปชั่วนิรันดร์
ถ้าเธอจะบอกเราว่า ช่วงเวลาสุดท้ายนั้นมันเป็นยังไง
ไม่ว่าการพูดออกไปแล้ว… มันจะส่งผลเสียกับเธอแค่ไหน
แค่พูดความจริงและบอกให้เรารู้
และให้เราได้อาลัยตามที่ควรเป็น และทำใจได้เสียที
มันยังไม่จบนะ และแม่ยังพูดอะไรไม่ได้
(นาตาลีและแม็กเคนซี่ ชิริลล่า โทรศัพท์จากเรือนจำ)
ดังนั้นจงเชื่อมั่นใน… เชื่อใจเราเถอะนะ
โอเคนะ แต่แม่ขอโทษจริงๆ
มันน่าเศร้า สิ่งที่เกิดขึ้นกับเด็กสองคนนั้นน่ะ
แต่คิดว่าถ้าเป็นลูกคุณล่ะ
ถ้าแม็กเคนซี่เป็นลูกคุณน่ะ
คุณจะรู้สึกยังไง
ผมจะสู้เพื่อลูกสาวผม
และเรามีหลักฐานแน่นหนา
ที่ขัดแย้งกับสิ่งที่พูดในการพิจารณาคดี
นี่คือเหตุการณ์บนทางด่วน…
ที่แม็กเคนซี่ถูกกล่าวหาว่าข่มขู่จะขับรถชน
นี่คือข้อความระหว่างแม็กเคนซี่กับแม่ของดอม คริสทีน รุสโซ
แม็กเคนซี่บอกว่า "มารับดอมหน่อยได้ไหม"
"เขาเพิ่งคว้าพวงมาลัยรถหนูบนทางด่วน พยายามหักรถให้หนูบาดเจ็บ"
คริสทีนบอกว่า "เฮนช์กำลังไป ตอนนี้ใจเย็นๆ ก่อนนะ"
แล้วแม็กเคนซี่ก็พูดว่า "เอาจริงๆ หนูคงใจเย็นไม่ไหว
เพราะเขาเพิ่งเกือบจะฆ่าหนู"
แกไม่เคยขู่จะขับรถชน สองอาทิตย์ก่อนเกิดเหตุรถชน
เขาต่างหาก
ไม่ใช่แก แกไม่เคยขู่จะทำอะไรทั้งนั้น
นั่นทำให้ประเด็นว่ามีเจตนาก่อนหน้านั้นเป็นโมฆะ
ข้อความเหล่านี้เป็นส่วนหนึ่งในการอุทธรณ์
ตามหลักฐานที่ไม่เคยถูกนำเข้าสู่การพิจารณาคดี
แม็กเคนซี่ ชิริลล่าที่ถูกจำคุก ในข้อหาฆ่าคนตายสองคนในอุบัติเหตุรถชน
กำลังขอพิจารณาคดีใหม่
เราจะสู้คดี
ถ้าฉันต้องไปถึงทำเนียบขาว…
ถ้าจำเป็น ฉันก็จะเอาคดีนี้ให้ถึงศาลฎีกาเลย
มีเพจเฟซบุ๊กชื่อปล่อยแม็กเคนซี่
ขอบคุณอีกครั้ง ไม่ว่าคนพวกนี้จะเป็นใครก็ตาม
กับวิดีโอยูทูบทั้งหลายที่แบ่งปันข้อมูลทั้งหมด
เป็นไปได้สูงมากว่ารถทำงานผิดปกติ…
- ใช่ - หรือมีคนหมดสติ
กล่องดำบอกเราว่าเกิดอะไรขึ้น ไม่ได้บอกสาเหตุ
มันไม่ได้เจตนาค่ะ
ดูใบหน้านั้นสิ ต้องมีคนให้อภัยเธอนะ
แม็กเคนซี่สวยเกินกว่าจะติดคุก
เราทุกคนร่วมมือกัน พาเธอออกมาจากที่นั่นนะ
กดติดตามปล่อยแม็กเคนซี่ ชิริลล่าบนเฟซบุ๊ก
ทุกครั้งที่มีข่าวออกมา เพจปล่อยเคนซี่
มีการขอยื่นอุทธรณ์ มันทำให้ทุกอย่างปั่นป่วนขึ้นมาอีก
เธอโดนโทษ 15 ปี นิดเดียวเองนะ
ช่วยอยู่ไปเงียบๆ อย่ามายุ่งกับเราได้ไหม
ถ้าพวกเขาเสียใจจริงๆ พวกเขาจะทำแบบนั้น
เธอจะได้ออกมาตอนอายุเท่าไร 32 33 เหรอ
ใช่ และเริ่มสร้างครอบครัว และใช้ชีวิตอย่างมีความสุขน่ะ
อย่างน้อยพวกเขาก็ยังไปหาลูกสาวได้
เธออยู่ในคุก อย่างน้อยพวกเขาก็ยังไปเยี่ยมเธอได้
เพราะเราไปเยี่ยมดอมไม่ได้
ผมคิดว่าสิ่งเลวร้ายที่สุดที่อาจเกิดขึ้นได้
คือแม็กเคนซี่จะถูกพ่อแม่โอ๋ไปอีก 15 ปีจากนี้
บอกว่าเธอไม่ได้ทำอะไรผิด และเธอไม่ได้ทำพลาดไป
เธอเป็นลูกสาวสมบูรณ์แบบ และถูกใส่ร้ายโดยสิ้นเชิง
และระบบก็ต่อต้านเธอ และอัยการก็โกหก
ทั้งหมดนั่นจะทำลายจิตใจเธอ
มันไม่ช่วยให้เธอปรับตัวและกลายเป็นผู้ใหญ่ที่ดีได้
เมื่อเธอออกจากคุก
เพราะตัวตนคุณตอนอายุ 17 หรือ 18
จะกำหนดตัวตนทั้งชีวิตของคุณเหรอ
และผมหวังอย่างมากว่าเธอจะเปลี่ยนครับ
(การยื่นอุทธรณ์ครั้งแรกของแม็กเคนซี่ถูกปฏิเสธ)
(เธอและครอบครัวยังคงสู้คดี เพื่อเปลี่ยนคำตัดสิน)
(การพิจารณาทัณฑ์บนครั้งแรกของเธอ ถูกกำหนดไว้ในเดือนกันยายน 2037)
คุณช่วยอะไรได้บ้าง เขาอยากเข้าโรงเรียนตัดผมมาก
เรามีทุนเรียนตัดผมในนามของเดเวียน
และโดยพื้นฐานแล้วคือคุณสามารถบริจาคเงิน
เป็นทุนการศึกษา ที่ส่งไปให้นักเรียนที่ต้องการความช่วยเหลือได้
ความตั้งใจแรกคือ มอบทุนเรียนตัดผมเต็มจำนวนให้เด็กหนึ่งคน
แต่ถ้าแคมเปญบริจาคเงินของพวกเขา ระดมทุนได้มากพอ
พวกเขาจะมอบทุนให้เด็กอีกหลายคน ในหลายปีต่อจากนี้
มันมีวันแค่ไม่กี่วันในช่วงสองปีครึ่งนี้
ที่ผมมีความสุขแบบที่มีความสุขจริงๆ
วันที่เรามอบทุนการศึกษา ก็เป็นหนึ่งในวันเหล่านั้น
ยินดีด้วย
มันรู้สึกดีที่ได้เห็นใครคนหนึ่ง แม้ว่าจะไม่ใช่เดเวียน
บรรลุความปรารถนาและความฝันของพวกเขา
และได้เห็นว่ามันจะพาพวกเขาไปได้ไกลแค่ไหน
ผู้คนจะได้รู้จักชื่อแก และผู้คนจะรู้จักความใจดีของแก
และตัวตนที่แท้จริงของแก
และถ้าเราทำแบบนั้นได้ เดเวียนก็จะมีอนาคต
อนาคตนั้นอาจไม่มีแกอยู่ แต่จะมีความทรงจำของแกครับ
(คิดถึงหน้างี่เง่านี้ชะมัด)
(เดเวียน ฟลาเนอแกน 2003 - 2022 ดอมินิก รุสโซ 2001 - 2022)